Lakpa Munyu—Mawu Be Biɛ; Nɔ́ Heje Nɛ Mawu Biɛ Nɛ Wa Maa Le ɔ He Hia\nKANE NGƐ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hiligaynon Hungarian Igbo Iloko Indonesian Italian Japanese Kazakh Kikuyu Kiluba Kinyarwanda Kirghiz Kirundi Korean Lingala Lithuanian Luo Malagasy Maltese Norwegian Nzema Oromo Pangasinan Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spania Sranantongo Swahili Swedish Tagalog Tahitian Thai Tigrinya Tsonga Turkish Twi Ukrainian Urdu Uzbek Vietnamese Wayuunaiki Xhosa Yoruba Zulu\nLakpa Munyu—Mawu Be Biɛ\n“Wa nya be kake ngɛ munyu nɛ ji Mawu ngɛ biɛ aloo e be biɛ ɔ he, nɛ wa be e biɛ si bie hulɔ.”—Ní lelɔ kpanaa David Cunningham, Theological Studies.\nMawu de ke: ‘Ye biɛ ji Yehowa.’ (Yesaya 42:8) Yehowa ji Hebri biɛ nɛ e sisi ji, “O Deɔ O Peeɔ.”—1 Mose 2:4.\nYehowa suɔ nɛ waa kɛ e biɛ ɔ nɛ tsɛ lɛ. Baiblo ɔ de ke: ‘Nyɛɛ wo e biɛ ta! Nyɛ ha je ma amɛ tsuo nɛ le níhi nɛ e pee ɔ! Nyɛ ha nɛ a le kaa Yehowa kle.’—Yesaya 12:4.\nYesu kɛ Mawu biɛ ɔ tsu ní. Yesu de ngɛ sɔlemi nɛ e sɔle kɛ ha Yehowa a mi ke: ‘I ha nɛ [ye kaseli ɔmɛ] le o biɛ, nɛ ma ya nɔ ma pee jã.’ Mɛni heje nɛ Yesu tsɔɔ e kaseli ɔmɛ Mawu biɛ ɔ? E tsa nɔ ke: ‘Konɛ suɔmi nɛ o ngɛ kɛ ha mi ɔ eko nɛ hi a kpɛti, nɛ imi hu ma hi a mi.’—Yohane 17:26.\nMawu jami he ní lelɔ ko nɛ a tsɛɛ lɛ ke Walter Lowrie ɔ ngma ke: “Ke nɔ ko li Mawu biɛ ɔ, jamɛatsɛ ɔ li Mawu kaa nɔ ko nɛ e ngɛ nitsɛ, nɛ e be suɔmi náe kɛ ha Mawu ke e le kaa Mawu ji he wami ko nɛ ngɛ kɛkɛ.”\nNyumu ko nɛ a tsɛɛ lɛ ke Victor ɔ yaa sɔlemi daa otsi, se e na kaa e li Mawu nitsɛnitsɛ. E de ke: “Benɛ i kase kaa Mawu biɛ ji Yehowa a, i nu he kaa kpaako a tsɔɔ mi e biɛ. I nu he kaa kpaako i kɛ Nɔ nɛ i nu e he munyuhi fuu ɔ kpe. Amlɔ nɛ ɔ, i ba na Mawu kaa Nɔ ko nɛ ngɛ nitsɛnitsɛ nɛ huɛ bɔmi ngɛ i kɛ lɛ wa kpɛti.”\nYehowa hu hɛɛ lɛ kɛ suɔ nihi nɛ a kɛ e biɛ tsɛɔ lɛ ɔ a he. Mawu wo nihi nɛ a ‘susuɔ e biɛ ɔ he ɔ’ si ke: ‘Ma na mɛ mɔbɔ kaa tsɛ naa lɛ nitsɛ e bi nɛ sɔmɔɔ lɛ ɔ mɔbɔ ɔ.’ (Malaki 3:16, 17) Jehanɛ se hu ɔ, Mawu jɔɔ nihi nɛ a tsɛɔ e biɛ ɔ. Baiblo ɔ de ke: “Nɔ tsuaa nɔ nɛ ma kpa ngmlaa kɛ tsɛ Nyɔmtsɛ [Yehowa] biɛ ɔ, a ma he e yi wami.”—Romabi 10:13.


Nyɔŋmɔ gbɛ́i lɛ jeɔ kpo yɛ Symmachus wolokpo lɛ ni aŋma yɛ aaafee afi 200 Ŋ.B. loo afi 300 Ŋ.B. lɛ mli yɛ Lala 69:31\nBe ko ni eho lɛ, Yehowa Odasefoi kalaa Biblia shishitsɔɔmɔi srɔtoi, amɛkɛtsuɔ nii, ni amɛjaraa amɛhãa mɛi, ni amɛfee nakai afii pii. Shi sɛɛ mli lɛ, wɔyɔse akɛ ehe miihia ni wɔfee Biblia shishitsɔɔmɔ hee ni baaye abua mɛi jogbaŋŋ ni “amɛná anɔkwale lɛ he nilee krɔŋŋ lɛ,” ejaakɛ no ji Nyɔŋmɔ suɔmɔnaa nii kɛhã adesai fɛɛ. (1 Timoteo 2:3, 4) No hewɔ lɛ, wɔbɔi Jeŋ Hee Shishitsɔɔmɔ Biblia lɛ, ni ji Biblia shishitsɔɔmɔ ko ni ekanemɔ kɛ eshishinumɔ yɔɔ mlɛo lɛ he nitsumɔ, ni yɛ afi 1950 lɛ, wɔjie klɛŋklɛŋ fã lɛ kpo. Atsɔɔ Biblia nɛɛ shishi jogbaŋŋ kɛtee wiemɔi ni fa fe 130 amli.\nEhe bahia ni aná Biblia ni shishinumɔ waaa. Wiemɔi tsakeɔ yɛ be kɛ beiaŋ, ni wiemɔi ni akɛtsu nii yɛ Biblia shishitsɔɔmɔi lɛ ateŋ babaoo amli lɛ abe eho ni amɛshishinumɔ wa. Agbɛnɛ hu, nyɛsɛɛ nɛɛ ana blema wolokpoi babaoo ni akɛ niji ŋmala ni etsɛ fe wolokpoi ni yɔɔ momo lɛ, ni enɛ ehã anu Hebri, Aramaik, kɛ Greek wiemɔi ni akɛŋma Biblia lɛ ashishi jogbaŋŋ.\nEhe bahia ni aná Biblia shishitsɔɔmɔ ni tsakeko Nyɔŋmɔ Wiemɔ lɛ hiɛ. Esaaa akɛ Biblia shishitsɔɔlɔi jieɔ nɔ ko yɛ Nyɔŋmɔ Wiemɔ ni ajɛ mumɔŋ aŋma lɛ mli, ni asaŋ esaaa akɛ amɛkɛ nɔ ko fataa he, moŋ lɛ esa akɛ amɛtsɔɔ wiemɔi lɛ ashishi pɛpɛɛpɛ. Kɛ̃lɛ, akɛ Nyɔŋmɔ gbɛ́i, ni ji Yehowa lɛ tsuuu nii yɛ Biblia shishitsɔɔmɔi pii amli.\nEhe bahia ni aná Biblia shishitsɔɔmɔ ni baawo mɔ ni hã aŋma Biblia lɛ hiɛ nyam. (2 Samuel 23:2) Yehowa gbɛ́i lɛ jeɔ kpo aaafee shii 7,000 sɔŋŋ yɛ Jeŋ Hee Shishitsɔɔmɔ lɛ mli, ni tsɔɔ akɛ, ejeɔ kpo yɛ he fɛɛ he ni eje kpo yɛ yɛ blema Biblia wolokpoi ni akɛ niji ŋmala ni etsɛ fe fɛɛ lɛ amli, tamɔ bɔ ni wɔnaa yɛ mfoniri ni yɔɔ shishigbɛ lɛ mli lɛ. (Lala 83:18) Akɛ hiɛdɔɔ tao nii amli afii babaoo kɛfee Biblia nɛɛ. Enɛ hewɔ lɛ, ekanemɔ ŋɔɔ, ejaakɛ kɛ́ okane lɛ onuɔ nɔ ni Nyɔŋmɔ taoɔ ole lɛ shishi jogbaŋŋ. Kɛ́ Jeŋ Hee Shishitsɔɔmɔ lɛ eko yɛ owiemɔ mli jio, eko bɛ owiemɔ mli jio lɛ, wɔmiiwo bo hewalɛ ni okɛfee oti ni ma ohiɛ akɛ obaakane Yehowa Wiemɔ lɛ daa gbi.—Yoshua 1:8; Lala 1:2, 3.\nMɛni hã wɔna akɛ ehe miihia ni aná Biblia shishitsɔɔmɔ kroko lɛ?\nKanemɔ Jeŋ Hee Shishitsɔɔmɔ lɛ hiɛkpamɔ lɛ ni ohã sanebimɔ nɛɛ hetoo: “Mɛɛ sɔ̃ ni tsii shishitsɔɔmɔ ajinafoi ni tsɔɔ Biblia nɛɛ shishi lɛ nu he akɛ ekã amɛnɔ be ni amɛtsuɔ he nii lɛ?” No sɛɛ lɛ, okɛ bɔ ni amɛtsɔɔ ŋmalɛi ni nyiɛ sɛɛ nɛɛ ashishi amɛhã lɛ ato bɔ ni atsɔɔ shishi ahã yɛ Bibliai shishitsɔɔmɔi krokomɛi ni oyɔɔ lɛ amli lɛ he: 1 Mose 1:2; 3:18; Yeremia 10:5; Mateo 5:3; 22:44; Luka 23:45.\nKɛmaje Mɔ Ko Kɛmaje Mɔ Ko Mɛni Hewɔ Wɔfee Jeŋ Hee Shishitsɔɔmɔ Lɛ?


Gɔŋ Nɔ Shiɛmɔ | Biblia Mli Nikasemɔi Kɛhã Gbekɛbii\nGɔŋ Nɔ Shiɛmɔ\nBe ni Yesu hala bɔfoi 12 lɛ egbe naa lɛ, ekpeleke shi kɛba he ko ni mɛi babaoo ebabua amɛhe naa yɛ. Mɛi lɛ jɛ Galilea, Yudea, Tiro, Sidon, Siria, kɛ Yordan sɛɛ. Amɛkɛ helatsɛmɛi kɛ mɛi ni daimonioi miihao amɛ ba Yesu ŋɔɔ koni eye ebua amɛ. Yesu tsa mɛi lɛ fɛɛ. Kɛkɛ ni eta shi yɛ gɔŋ lɛ nɔ he ko ni ebɔi wiemɔ. Etsɔɔ nibii ni esa akɛ wɔfee kɛ́ wɔmiitao wɔtsɔmɔ Nyɔŋmɔ nanemɛi. Esa akɛ wɔyɔse akɛ Yehowa he miihia wɔ, ni wɔkase ehe nii, ni wɔsumɔ lɛ. Shi kɛ́ wɔsumɔɔɔ mɛi krokomɛi lɛ, wɔnyɛŋ wɔsumɔ Nyɔŋmɔ. No hewɔ lɛ, esa akɛ wɔmli ahi ahã mɛi fɛɛ, kɛ́ amɛji wɔhenyɛlɔi po, ni esaaa akɛ wɔshishiuɔ mɔ ko mɔ ko.\nYesu wie akɛ: ‘Esaaa akɛ nyɛsumɔɔ nyɛnanemɛi pɛ. Esa akɛ nyɛsumɔ nyɛhenyɛlɔi hu, ni nyɛjɛ nyɛtsui mli nyɛkɛ mɛi atɔmɔi ake amɛ. Kɛ́ mɔ ko mli fu nyɛ lɛ, nyɛyaa mɔ lɛ ŋɔɔ amrɔ nɔŋŋ ni nyɛyakpaa lɛ fai. Nyɛkɛ mɛi ayea tamɔ bɔ ni nyɛbaasumɔ ni amɛkɛ nyɛ aye lɛ.’\nAgbɛnɛ hu, Yesu wo mɛi lɛ ŋaa kpakpa yɛ nibii ni yɔɔ je lɛ mli lɛ ahe. Ewie akɛ: ‘Yehowa nanemɛi ni nyɛbaatsɔmɔ lɛ he miihia fe shika pii ni nyɛbaaná. Julɔ baanyɛ abaju nyɛshika lɛ, shi mɔ ko mɔ ko nyɛŋ aju naanyobɔɔ ni yɔɔ nyɛkɛ Yehowa teŋ lɛ. Nyɛkagbaa nyɛhe naa yɛ nɔ ni nyɛbaaye, nɔ ni nyɛbaanu, loo nɔ ni nyɛbaawo he. Nyɛkwɛa loofɔji lɛ. Be fɛɛ be lɛ, Nyɔŋmɔ hãa amɛnáa niyenii pii amɛyeɔ. Nyɛnyɛŋ nyɛhã gbi kome po abafata nyɛwala gbii lɛ ahe, ekɔɔɔ he eko bɔ ni nyɛbaagba nyɛhe naa nyɛhã. Nyɛkaia akɛ, Yehowa le nibii ni he hiaa nyɛ.’\nMɛi lɛ nuko pɛŋ ni mɔ ko miitsɔɔ nii tamɔ bɔ ni Yesu tsɔɔ amɛnii lɛ. Jamɔŋ hiɛnyiɛlɔi lɛ etsɔko amɛ nibii ni Yesu tsɔɔ amɛ lɛ. Mɛni hewɔ Yesu he esa kɛ nitsɔɔmɔ waa nakai lɛ? Ejaakɛ nibii ni etsɔɔ mɛi lɛ fɛɛ jɛ Yehowa ŋɔɔ.\n“Nyɛwóa mikɔɔŋtso lɛ nyɛfɔ̃a nyɛnɔ, ni nyɛkasea mi, ejaakɛ mihe jɔ, ni mibaa mihe shi yɛ mitsuiŋ, ni nyɛhe baajɔ nyɛ.”—Mateo 11:29\nSanebimɔi: Dani wɔbaanyɛ wɔtsɔmɔ Yehowa nanemɛi lɛ, mɛɛ nibii esa akɛ wɔfee? Te Yehowa miisumɔ ni wɔkɛ mɛi krokomɛi aye ahã tɛŋŋ?\nKwɛmɔ bɔ ni agbala wiemɔ ni Yesu hã lɛ mli otii lɛ amli ahã.\nKɛmaje Mɔ Ko Kɛmaje Mɔ Ko Gɔŋ Nɔ Shiɛmɔ\nlfb nikasemɔ 81 bf. 190-191


Marko 6 — Buu-Mɔɔ INTANƐT NƆ WOJIATOOHE\nMarko Emli Saji\nAkpoo Yesu yɛ lɛ diɛŋtsɛ emaŋ (1-6)\nAkɛ shiɛmɔ nitsumɔ lɛ he gbɛtsɔɔmɔi hã Mɛi Nyɔŋma Kɛ Enyɔ lɛ (7-13)\nYohane Baptisilɔ lɛ gbele (14-29)\nYesu lɛ mɛi 5,000 (30-44)\nYesu nyiɛ nu hiɛ (45-52)\nAtsa mɛi yɛ Genesaret (53-56)\n+Yoh 6:42; 7:15\nTsi Obɛŋkɛ Yehowa, bf. 209\n‘Obanyiɛ Misɛɛ,’ bf. 48-49\nYesu Ji Gbɛ Lɛ, bf. 26-27, 121\n5/1/2014, bf. 12\n2/15/2000, bf. 13\n‘Nyɔŋmɔ Suɔmɔ,’ bf. 172-173\nTsɔɔlɔ, bf. 218-219\n+Mat 13:57; Luk 4:24; Yoh 4:44\nYesu Ji Gbɛ Lɛ, bf. 121\n+Mat 9:35; Luk 13:22\nYesu Ji Gbɛ Lɛ, bf. 122\n+Mat 10:1; Luk 9:1-6\nGreek sht. ŋm., “akɔɔble.”\n+Mat 10:9, 10\n3/15/2011, bf. 6\nLoo “amɛkakɔ atade kroko kɛfata nɔ ni amɛwo lɛ he.”\nKɛ́ mɔ ko kpokpo enaji ahe mulu eshwie lɛ, no tsɔɔ akɛ mɔ ko he sɔ̃ kãaa enɔ dɔŋŋ.\n+Mat 10:14; Luk 10:10, 11; Bɔf 13:50, 51\n+Bɔf 2:38; 3:19\n+Mat 14:1-5; Luk 9:7-9\n+Mat 16:14; Mar 8:28\n+Luk 3:19, 20\n+3Mo 18:16; 20:21\n+Mat 11:11; 21:26\nLoo “kɛ mɛi ni tara okpɔlɔ lɛ he.”\nLoo “gbonyo kaimɔ bu.”\n+Mat 11:29; 14:13\n2/15/2000, bf. 21\n+Yoh 6:1, 2\nYesu Ji Gbɛ Lɛ, bf. 128\n+1Ma 22:17; Yes 53:6; Eze 34:5, 8; Mat 9:36\n+Yes 61:1; Luk 9:11\nTsi Obɛŋkɛ Yehowa, bf. 292-293\n‘Obanyiɛ Misɛɛ,’ bf. 158\n2/15/2000, bf. 21-22\n+Mat 14:15-21; Luk 9:12-17\nKwɛmɔ Saji Krokomɛi B14 lɛ.\n+2Ma 4:42-44; Mat 15:33; Yoh 6:7\nGreek sht. ŋm., “ejɔɔ.”\n+Mar 8:6; Luk 24:30; Bɔf 27:35\n+Mat 14:20; Luk 9:17; Yoh 6:13\n+Mat 6:6; 14:23; Mar 1:35; Luk 6:12\n+Mat 14:24-33; Yoh 6:16-21\nNi ji, kɛjɛ aaafee maŋkɛ ŋmɛji 3 kɛyashi hulushitee aaafee ŋmɛji 6.\nLoo “shi eehe eho amɛhe.”\nYesu Ji Gbɛ Lɛ, bf. 131\n1/1/2000, bf. 32\nLoo “Nyɛnáa ekãa.”\n+Mat 14:27; Yoh 6:20\n2/15/2008, bf. 29\n+Mat 9:20; Mar 5:25-28; Luk 8:43, 44; Bɔf 19:11, 12\nMar. 6:1Luk 4:16\nMar. 6:2Yoh 6:42; 7:15\nMar. 6:2Mat 13:54-58\nMar. 6:3Yes 53:2\nMar. 6:3Yoh 6:42\nMar. 6:3Mar 3:31\nMar. 6:4Mat 13:57; Luk 4:24; Yoh 4:44\nMar. 6:6Mat 9:35; Luk 13:22\nMar. 6:7Luk 10:1\nMar. 6:7Mat 10:1; Luk 9:1-6\nMar. 6:8Mat 10:9, 10\nMar. 6:10Mat 10:11\nMar. 6:11Mat 10:14; Luk 10:10, 11; Bɔf 13:50, 51\nMar. 6:12Bɔf 2:38; 3:19\nMar. 6:13Luk 10:17\nMar. 6:14Mat 14:1-5; Luk 9:7-9\nMar. 6:15Mat 16:14; Mar 8:28\nMar. 6:17Luk 3:19, 20\nMar. 6:183Mo 18:16; 20:21\nMar. 6:20Mat 11:11; 21:26\nMar. 6:211Mo 40:20-22\nMar. 6:21Mat 14:6-12\nMar. 6:25Mat 14:8\nMar. 6:30Luk 9:10\nMar. 6:31Mat 11:29; 14:13\nMar. 6:32Yoh 6:1, 2\nMar. 6:34Mat 14:14; Heb 4:15\nMar. 6:341Ma 22:17; Yes 53:6; Eze 34:5, 8; Mat 9:36\nMar. 6:34Yes 61:1; Luk 9:11\nMar. 6:35Mat 14:15-21; Luk 9:12-17\nMar. 6:36Yoh 6:5\nMar. 6:372Ma 4:42-44; Mat 15:33; Yoh 6:7\nMar. 6:38Yoh 6:9\nMar. 6:39Yoh 6:10-13\nMar. 6:41Mar 8:6; Luk 24:30; Bɔf 27:35\nMar. 6:43Mat 14:20; Luk 9:17; Yoh 6:13\nMar. 6:45Mat 14:22\nMar. 6:46Mat 6:6; 14:23; Mar 1:35; Luk 6:12\nMar. 6:47Mat 14:24-33; Yoh 6:16-21\nMar. 6:50Mat 14:27; Yoh 6:20\nMar. 6:53Mat 14:34-36\nMar. 6:56Mat 9:20; Mar 5:25-28; Luk 8:43, 44; Bɔf 19:11, 12\nNɔ Ni Marko Ŋma\n6 Eshi jɛmɛ ni eba emaŋ lɛ mli,+ ni ekaselɔi lɛ nyiɛ esɛɛ. 2 Be ni Hejɔɔmɔ Gbi lɛ shɛ lɛ, ebɔi nitsɔɔmɔ yɛ kpeehe lɛ, ni mɛi ni nu ewiemɔ lɛ ateŋ mɛi babaoo ahe jɔ̃ amɛhe ni amɛkɛɛ: “Nɛgbɛ nuu nɛɛ ná nibii nɛɛ kɛjɛ?+ Ni mɛni hewɔ esa akɛ akɛ hiɛshikamɔ nɛɛ ahã lɛ, koni atsɔ enine nɔ atsu hewalɛ nitsumɔi nɛɛ?+ 3 Mɔ nɛɛ ji kapintafonyo lɛ,+ Maria bi lɛ,+ kɛ Yakobo,+ kɛ Yosef, kɛ Yuda, kɛ Simon+ nyɛmi nuu lɛ, aloo jeee nakai? Ni enyɛmimɛi yei lɛ, ani jeee wɔkɛ amɛ fɛɛ yɔɔ biɛ?” No hewɔ lɛ, amɛnane tɔ̃tɔ yɛ ehewɔ. 4 Shi Yesu kɛɛ amɛ akɛ: “Awoɔ gbalɔ hiɛ nyam yɛ he fɛɛ he, ja emaŋ kɛ ewekumɛi ateŋ kɛ lɛ diɛŋtsɛ eshĩa kɛkɛ.”+ 5 Ni enyɛɛɛ hewalɛ nitsumɔ ko etsu yɛ jɛmɛ fe akɛ ekɛ eniji ŋmɛlɛ helatsɛmɛi fioo komɛi anɔ, ni etsa amɛ. 6 Anɔkwa, hemɔkɛyeli ni amɛbɛ lɛ hã enaa kpɛ ehe. Ni eyakpa akrowai lɛ fɛɛ amli, ni etsɔɔ nii.+\n7 Agbɛnɛ, etsɛ Mɛi Nyɔŋma Kɛ Enyɔ lɛ kɛba eŋɔɔ ni ebɔi amɛ tsumɔ enyɔnyɔɔnyɔ,+ ni ehã amɛ hegbɛ yɛ mumɔi ni he tseee lɛ anɔ.+ 8 Agbɛnɛ hu, ekɛ famɔi hã amɛ akɛ amɛkahiɛ nɔ ko kɛhã gbɛfãa lɛ ja dɛhiɛmɔtso pɛ—amɛkahiɛ blodo, amɛkahiɛ niyenii kotoku, amɛkahiɛ shika* yɛ amɛhɛfiinii lɛ amli+— 9 shi moŋ amɛwo tokotai, shi amɛkawo atadei enyɔ.* 10 Agbɛnɛ hu, ekɛɛ amɛ akɛ: “He fɛɛ he ni nyɛbaabote shĩa ko mli yɛ lɛ, nyɛhia jɛmɛ kɛyashi nyɛbaashi nakai he lɛ.+ 11 Ni he fɛɛ he ni ahereee nyɛ aloo abooo nyɛ toi yɛ lɛ, kɛ́ nyɛmiishi jɛmɛ lɛ, nyɛkpokpoa nyɛnaji ahe mulu lɛ nyɛshwiea* koni no afee odase kɛhã amɛ.”+ 12 Kɛkɛ ni amɛyi mli amɛtee, ni amɛshiɛ koni mɛi atsake amɛtsui,+ 13 ni amɛfamɔ daimonioi babaoo,+ ni amɛkpa helatsɛmɛi babaoo mu ni amɛtsa amɛ.\n14 Agbɛnɛ, Maŋtsɛ Herode nu enɛ he, ejaakɛ Yesu gbɛ́i lɛ egbɛ eshwã, ni mɛi miikɛɛ akɛ: “Atee Yohane Baptisilɔ lɛ shi kɛjɛ gbohii ateŋ, ni no hewɔ ni enyɛɔ etsuɔ hewalɛ nitsumɔi lɛ.”+ 15 Shi mɛi krokomɛi miikɛɛ akɛ: “Elia ni.” Ni mɛi krokomɛi hu miikɛɛ akɛ: “Gbalɔ ji lɛ, tamɔ blema gbalɔi lɛ ateŋ mɔ ko.”+ 16 Shi be ni Herode nu he lɛ, ekɛɛ: “Yohane lɛ ni mifo eyitso lɛ, lɛ atee lɛ shi lɛ.” 17 Ejaakɛ Herode diɛŋtsɛ tsu ni ayamɔ Yohane, ni ehã afimɔ lɛ ni awo lɛ tsuŋ yɛ Herodia, ni ji enyɛmi nuu Filipo ŋa lɛ hewɔ, ejaakɛ ekɛ Herodia ebote gbalashihilɛ mli.+ 18 Ejaakɛ Yohane kɛɔ Herode akɛ: “Mla eŋmɛɛɛ gbɛ akɛ oŋɔɔ onyɛmi nuu lɛ ŋa lɛ.”+ 19 Enɛ hewɔ lɛ, Herodia bɛ lɛ ewo emli ni eetao egbe lɛ, shi enyɛɛɛ. 20 Ejaakɛ Herode sheɔ Yohane gbeyei, akɛni ele akɛ jalɔ kɛ gbɔmɔ krɔŋkrɔŋ ji lɛ lɛ hewɔ,+ ni ekɛ lɛ to shweshweeshwe. Be fɛɛ be ni ebaabo lɛ toi lɛ, eleee nɔ kwraa ni ebaafee, shi eyaa nɔ eboɔ lɛ toi kɛ miishɛɛ.\n21 Shi gbi ni sa lɛ bashɛ, be ni Herode ŋmɛ ebladei kɛ tatsɛmɛi kɛ Galilea hiɛnaanɔbii lɛ okpɔlɔ gbɛkɛ ko yɛ efɔmɔ gbi+ nɔ lɛ.+ 22 Ni Herodia biyoo ba ebajo ni esa Herode kɛ mɛi ni kɛ lɛ tara okpɔlɔ lɛ he amɛyeɔ nii lɛ ahiɛ. Ni maŋtsɛ lɛ kɛɛ oblayoo lɛ akɛ: “Bi mi nɔ fɛɛ nɔ ni otaoɔ, ni mahã bo.” 23 Hɛɛ, ekã lɛ kitã akɛ: “Nɔ fɛɛ nɔ ni obaabi mi lɛ, mahã bo, kɛ́ mimaŋtsɛyeli lɛ fã po.” 24 No hewɔ lɛ, eje kpo ni eyakɛɛ emami akɛ: “Mɛni mibi?” Ekɛɛ akɛ: “Yohane Baptisilɔ lɛ yitso.” 25 Amrɔ lɛ, esha foi kɛtee maŋtsɛ lɛ ŋɔɔ ni ekɛ enibimɔ lɛ yafɔ̃ ehiɛ ekɛɛ: “Miisumɔ ni okɛ Yohane Baptisilɔ lɛ yitso afɔ̃ plɛte mli ohã mi bianɛ nɔŋŋ.”+ 26 Eyɛ mli akɛ enɛ dɔ maŋtsɛ lɛ waa moŋ, shi kitãi ni ekamɔ lɛ kɛ egbɔi* lɛ ahewɔ lɛ, esumɔɔɔ akɛ etswaa oblayoo lɛ nibimɔ lɛ efɔ̃ɔ. 27 No hewɔ lɛ, amrɔ lɛ maŋtsɛ lɛ tsu bulɔ ko, ni efã lɛ koni ekɛ Yohane yitso aba. No hewɔ lɛ, etee eyafo eyitso yɛ tsuŋwoohe lɛ 28 ni ekɛ eyitso lɛ fɔ̃ plɛte mli kɛba. Ekɛbahã oblayoo lɛ, ni oblayoo lɛ hu kɛyahã emami. 29 Be ni Yohane kaselɔi lɛ nu he lɛ, amɛba amɛbawó egbonyo lɛ ni amɛkɛyaŋmɛ gbonyobu* mli.\n30 Bɔfoi lɛ bua amɛhe naa kɛbɔle Yesu ni amɛgba lɛ nibii ni amɛyafee kɛ nibii ni amɛyatsɔɔ lɛ fɛɛ.+ 31 Ni ekɛɛ amɛ akɛ: “Nyɛ pɛ nyɛbaa ni wɔyaa he ko banee ni nyɛyajɔa nyɛhe fioo.”+ Ejaakɛ mɛi babaoo miiba miiya, ni amɛnáaa dekã kɛye nii po. 32 No hewɔ lɛ, amɛta lɛlɛ mli kɛtee he ko banee koni amɛ pɛ amɛyahi jɛmɛ.+ 33 Shi mɛi na amɛ akɛ amɛmiiya, ni mɛi babaoo ná amɛle, ni amɛ fɛɛ amɛnyiɛ amɛnane nɔ kɛ foi kɛjɛ maji lɛ fɛɛ amli ni amɛyashɛ jɛmɛ klɛŋklɛŋ. 34 Agbɛnɛ, be ni eyi shi lɛ, ena mɛi babaoo diɛŋtsɛ bua shi, ni amɛnii fee lɛ mɔbɔ,+ ejaakɛ amɛtamɔ gwantɛŋi ni bɛ kwɛlɔ.+ Ni ebɔi amɛ nibii pii tsɔɔmɔ.+\n35 No mli lɛ, je ena, ni ekaselɔi lɛ ba emasɛi amɛbakɛɛ lɛ akɛ: “Biɛ etse ehe banee, ni je ena etã.+ 36 Wo amɛ gbɛ, koni amɛya hei ni etse amɛhe banee lɛ kɛ akrowai ni jwere wɔhewɔ lɛ amli ni amɛyahé nɔ ko amɛye.”+ 37 Ehere nɔ ekɛɛ amɛ akɛ: “Nyɛ nyɛhãa amɛ nɔ ko amɛyea.” Ni amɛkɛɛ lɛ akɛ: “Ani wɔya wɔyahé blodo denarioi* 200 ni wɔkɛbahã mɛi lɛ ni amɛye?”+ 38 Ekɛɛ amɛ akɛ: “Blodoi enyiɛ nyɛyɔɔ? Nyɛyaa nyɛyakwɛa!” Be ni amɛyakwɛ lɛ, amɛkɛɛ: “Enumɔ, kɛ ŋshɔŋ loi enyɔ.”+ 39 Ni efã mɛi lɛ fɛɛ akɛ amɛtara shi kuikui yɛ jwɛi fɔ lɛ nɔ.+ 40 No hewɔ lɛ, amɛtara shi kuikui 100 kɛ 50 anaa. 41 Agbɛnɛ, ekɔlɔ blodoi enumɔ lɛ kɛ loi enyɔ lɛ ni ekwɛ ŋwɛi ni esɔle.*+ Kɛkɛ ni ekumɔ blodoi lɛ amli ni ekɛhã ekaselɔi lɛ koni amɛ hu amɛkɛmamɔ mɛi lɛ ahiɛ, ni ejara loi enyɔ lɛ amli ehã amɛ fɛɛ. 42 Ni amɛ fɛɛ amɛye ni amɛtɔrɔ, 43 ni amɛkɔlɔ blodo kukuji kɛntɛŋi 12 obɔbɔ, soro loi lɛ.+ 44 Mɛi ni ye blodoi lɛ ayifalɛ ji hii 5,000.\n45 Kɛkɛ ni amrɔ lɛ, ehã ekaselɔi lɛ bote lɛlɛ lɛ mli koni amɛwó amɛhiɛ amɛwo Betsaida gbɛ ní amɛtsɔ ehiɛ kɛya ŋshɔ lɛ sɛɛgbɛ, koni lɛ diɛŋtsɛ ewo mɛi lɛ gbɛ.+ 46 Shi be ni ekɛ amɛ ye shɛɛ lɛ, eyi mli etee gɔŋ ko nɔ koni eyasɔle.+ 47 Be ni shɛ gbɛkɛ lɛ, no mli lɛ, lɛlɛ lɛ yɛ ŋshɔ lɛ teŋ, shi lɛ lɛ eshwɛ ekome too yɛ shikpɔŋ.+ 48 No hewɔ lɛ, be ni ena akɛ eetɔ amɛ kɛ wirimɔ akɛni amɛmiikpee kɔɔyɔɔ hewɔ lɛ, aaafee nyɔɔŋ buu be ni ji ejwɛ* lɛ nɔ lɛ, enyiɛ ŋshɔ lɛ hiɛ kɛtee amɛŋɔɔ; shi efee tamɔ eeho amɛhe.* 49 Be ni amɛhiŋmɛi gba enɔ akɛ enyiɛ ŋshɔ lɛ hiɛ lɛ, amɛkɛɛ akɛ: “Ninaa nɛ!” Ni amɛbolɔ. 50 Ejaakɛ amɛ fɛɛ amɛna lɛ, ni amɛtsui fã. Shi amrɔ lɛ, ekɛ amɛ wie ni ekɛɛ: “Nyɛtsɛa nyɛtsui nyɛŋmɛa nyɛmli!* Mi ni; nyɛkashea gbeyei.”+ 51 Kɛkɛ ni ekwɔ lɛlɛ lɛ ni eyafata amɛhe, ni kɔɔyɔɔ lɛ kpa tswaa. Ni amɛnaa kpɛ amɛhe naakpa yɛ enɛ hewɔ, 52 ejaakɛ amɛnuuu blodoi lɛ ahe sane lɛ shishi, ni amɛtsuii nyɛɛɛ anu shishi lolo.\n53 Be ni amɛfo ŋshɔ lɛ, amɛba Genesaret shikpɔŋ lɛ nɔ, ni amɛŋmɛ lɛlɛ lɛ sɛ́kɛ yɛ jɛmɛ gbɛ he ko.+ 54 Shi be ni amɛje lɛlɛ lɛ mli lɛ, amrɔ lɛ, mɛi yoo lɛ. 55 Amɛsha foi kɛyakpa nakai kpokpaa lɛ nɔ fɛɛ ni amɛkɛ mɛi ni bɛ hewalɛ lɛ shwie sai anɔ, ni amɛkɛ amɛ bɔi he ni amɛnu akɛ eyɔɔ lɛ baa. 56 Ni he fɛɛ he ni ebaabote akrowai loo maji amli loo hei ni etse amɛhe banee lɛ, amɛkɛ helatsɛmɛi bashwieɔ jaji lɛ anɔ, ni amɛkpaa lɛ fai akɛ ehã amɛtara etade nɔhaanɔ lɛ naamuu lɛ he kɛkɛ.+ Ni mɛi fɛɛ ni ta he lɛ ná hewalɛ.


Politics Donald Trump, meet Angry Mob. Angry Mob, Donald Trump. Nice to meet you ( abcnews.go.com ) » (334 comments)\nCopyright © 1999 - 2017 Fark, Inc | Last updated: Aug 23 2017 02:22:32


1 Kronika 22 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nDavid saa nibii eto kɛhã sɔlemɔ shĩa lɛ maa (1-5)\nDavid kɛ gbɛtsɔɔmɔ hã Solomon (6-16)\nAfã lumɛi lɛ koni amɛye amɛbua Solomon (17-19)\n22 Kɛkɛ ni David kɛɛ akɛ: “Yehowa, anɔkwa Nyɔŋmɔ lɛ shĩa nɛ, ni afɔleshaa latɛ ni Israelbii lɛ kɛbaashã shãa afɔle nɛ.”+ 2 Kɛkɛ ni David fã koni akɛ gbɔi+ ni yɔɔ Israel shikpɔŋ lɛ nɔ lɛ fɛɛ aba, ni ehã amɛtsu nii akɛ tɛgbalɔi koni amɛgbala tɛi ni amɛsaa he koni akɛma anɔkwa Nyɔŋmɔ lɛ shĩa lɛ.+ 3 Agbɛnɛ hu, David bua dadei babaoo naa koni akɛfee plɛkoobii kɛhã agbói lɛ anaa shinai lɛ kɛ agbɛnɛ hu klampii,* ni ebua akɔɔble babaoo ni anyɛɛɛ aŋmɛ etsiimɔ hu naa,+ 4 ni ebua tseneduru tsei+ babaoo bɔ ni anyɛɛɛ akane hu naa, ejaakɛ Sidonbii+ lɛ kɛ Tirobii+ lɛ bahã David tseneduru tsei babaoo diɛŋtsɛ. 5 Ni David kɛɛ akɛ: “Mibi Solomon edako ni ehiɛ esako* hu,+ shi shĩa ni abaama ahã Yehowa lɛ hu da+ ni ebaafee fɛo waa aahu akɛ abaawie he+ yɛ shikpɔŋ lɛ nɔ fɛɛ.+ No hewɔ lɛ, mabua nibii anaa mashwie shi mahã lɛ.” No hewɔ lɛ, David bua nibii babaoo naa dani egbo. 6 Agbɛnɛ, etsɛ ebinuu Solomon ni efã lɛ koni ema shĩa ehã Yehowa, Israel Nyɔŋmɔ lɛ. 7 David kɛɛ ebinuu Solomon akɛ: “Kulɛ ekã mitsui nɔ akɛ mama shĩa mahã Yehowa, mi-Nyɔŋmɔ lɛ gbɛ́i lɛ.+ 8 Shi Yehowa kɛɛ mi* akɛ, ‘Oshwie lá shi tsɔ, ni owu tai wuji. Jeee bo ji mɔ ni baama shĩa ohã migbɛ́i lɛ,+ ejaakɛ oshwie lá shi tsɔ yɛ mihiɛ yɛ shikpɔŋ lɛ nɔ. 9 Naa! Obaafɔ binuu ko,+ ni ebaafee mɔ ko ni sumɔɔ toiŋjɔlɛ,* ni mahã ehe ajɔ lɛ yɛ ehenyɛlɔi fɛɛ ni bɔle ehe lɛ adɛŋ,+ ejaakɛ abaatsɛ lɛ Solomon,*+ ni yɛ egbii lɛ amli lɛ, mahã Israel toiŋ ajɔ lɛ, ni amɛbaahi shi kpoo.+ 10 Lɛ ji mɔ ni baama shĩa ehã migbɛ́i lɛ.+ Ni ebaatsɔ mibinuu ni matsɔ etsɛ.+ Mahã emaŋtsɛyeli lɛ maŋtsɛ sɛi lɛ ama shi shiŋŋ yɛ Israel kɛya naanɔ.’+ 11 “No hewɔ lɛ, agbɛnɛ mibinuu, Yehowa aye abua bo,* ni ehã oye omanye ni oma Yehowa, o-Nyɔŋmɔ lɛ shĩa lɛ, tamɔ bɔ ni ewie yɛ ohe lɛ pɛpɛɛpɛ.+ 12 Nɔ ni mibiɔ kɛkɛ ji, kɛ́ Yehowa hã obaye Israel nɔ lɛ, ehã bo hiɛshikamɔ kɛ saneshishinumɔ+ koni oye Yehowa, o-Nyɔŋmɔ lɛ, mla lɛ nɔ.+ 13 Ni kɛ́ oye taomɔ nii+ kɛ yiŋkpɛi* ni Yehowa fã Mose ni ekɛhã Israel lɛ nɔ jogbaŋŋ lɛ, obaaye omanye.+ No hewɔ lɛ, feemɔ ekãa ni owaje ohe. Kaashe gbeyei, ni otsui akafã hu.+ 14 Naa, migbo deŋme diɛŋtsɛ kɛbua shika tsuru talɛntai* 100,000 kɛ jwiɛtɛi talɛntai 1,000,000 anaa koni akɛma Yehowa shĩa lɛ, ni mibua akɔɔble kɛ dadei babaoo+ ni anyɛɛɛ aŋmɛ amɛtsiimɔ kɛ tsei kɛ tɛi hu anaa,+ shi okɛ nibii nɛɛ eko baafata he. 15 Agbɛnɛ hu, oyɛ nitsulɔi babaoo—tɛgbalɔi, kɛ tɛ gbogbotswalɔi,+ kapintafoi, kɛ mɛi ni le ŋaa nitsumɔi srɔtoi fɛɛ.+ 16 Anyɛɛɛ aŋmɛ shika tsuru, kɛ jwiɛtɛi, kɛ akɔɔble, kɛ dade ni mibua naa lɛ tsiimɔ.+ No hewɔ lɛ, tee shi ni oje nitsumɔ lɛ shishi, ni Yehowa aye abua bo.”*+ 17 Kɛkɛ ni David fã Israel lumɛi lɛ fɛɛ koni amɛye amɛbua ebinuu Solomon. Ekɛɛ amɛ akɛ: 18 “Bɛ Yehowa, nyɛ-Nyɔŋmɔ lɛ kɛ nyɛ yɛ? Bɛ ehã nyɛhe ejɔ nyɛ yɛ nyɛhenyɛlɔi fɛɛ ni bɔle nyɛ lɛ adɛŋ? Ejaakɛ ekɛ shikpɔŋ lɛ nɔ bii lɛ fɛɛ wo midɛŋ, ni akɛ shikpɔŋ lɛ ewo wɔshishi yɛ Yehowa kɛ maŋ lɛ hiɛ. 19 No hewɔ lɛ, agbɛnɛ, nyɛkɛ nyɛtsui muu fɛɛ kɛ nyɛsusuma* muu fɛɛ ataoa Yehowa, nyɛ-Nyɔŋmɔ lɛ sɛɛ gbɛ,+ ni nyɛjea shishi nyɛmaa Yehowa, anɔkwa Nyɔŋmɔ lɛ jamɔhe lɛ,+ koni nyɛkɛ Yehowa kpaŋmɔ adeka lɛ kɛ anɔkwa Nyɔŋmɔ lɛ nibii krɔŋkrɔŋi+ lɛ aba shĩa ni ama ahã Yehowa gbɛ́i lɛ mli.”+\n^ Eji dade ni akɛmɔɔ nibii enyɔ kɛkpɛtɛɔ loo kɛtsaa.\n^ Loo “ebɛ niiashikpamɔ.”\n^ Loo “Yehowa wiemɔ lɛ ba miŋɔɔ.”\n^ Hebri sht. ŋm., “hejɔɔmɔ.”\n^ Ejɛ Hebri wiemɔ ko ni shishi ji “Toiŋjɔlɛ” lɛ mli.\n^ Loo “Yehowa kɛ bo ahi shi.”


Abalone, Shellfish, Mollusk, Soft, Shell, Expensive, Oriental, Petite, Restaurant, Aromatic, Light, Steamed, Serving, Gourmet, Simple, Vegetable, Small, Healthy, Catering, Cuisine, Food, Asian, Seafood Royalty Free Fotografie A Reklamní Fotografie. Image 19627318.\nReklamní fotografie - abalone, shellfish, mollusk, soft, shell, expensive, oriental, petite, restaurant, aromatic, light, steamed, serving, gourmet, simple, vegetable, small, healthy, catering, cuisine, food, asian, seafood\nabalone, shellfish, mollusk, soft, shell, expensive, oriental, petite, restaurant, aromatic, light, steamed, serving, gourmet, simple, vegetable, small, healthy, catering, cuisine, food, asian, seafood\nID obrázku : 19627318\nAutorské právo : Liu Chen-Chia


Nerja, Málaga, Andalusia, Spain, Europe. Стоковое фото № 32066118, фотограф José Luis Hidalgo Salguero / easy Fotostock / Фотобанк Лори\nИзображение № 32066118\nNerja, Málaga, Andalusia, Spain, Europe.\n051883849, andalusia, axarquia, balustrade, coast, color, image, costa, del, sol, europe, flower, iberian, peninsula, interesting, lookout, malaga, mediterranean, sea, nerja, orange, place, spain, spanish, travel, esy, easyfotostock


2 Korintobii 4 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n2 Korintobii 4:1-18\nSane kpakpa lɛ la lɛ (1-6)\nAshwila mɛi ni heee yeee lɛ ajwɛŋmɔi (4)\nJwetri yɛ sũ nii amli (7-18)\n4 No hewɔ lɛ, akɛni akɛ sɔɔmɔ nɛɛ ewo wɔdɛŋ yɛ mɔbɔ ni ana wɔ lɛ hewɔ lɛ, wɔŋmɛɛɛ nibii ahe. 2 Shi moŋ wɔkwa hiɛgbejianii ní afeɔ yɛ teemɔŋ lɛ, wɔnyiɛɛɛ yɛ kutumpɔo mli, asaŋ wɔkɛ nɔ ko futuuu Nyɔŋmɔ wiemɔ lɛ; shi moŋ wɔtsɔɔ anɔkwale lɛ ní wɔjieɔ lɛ kpo faŋŋ lɛ nɔ wɔjieɔ wɔhe yi wɔhãa gbɔmɔ fɛɛ gbɔmɔ henilee yɛ Nyɔŋmɔ hiɛ. 3 Kɛ́ yɛ anɔkwale mli lɛ, aha sane kpakpa ni wɔjajeɔ lɛ hiɛ lɛ, mɛi ni hiɛ miikpãtã lɛ ateŋ aha hiɛ yɛ, 4 mɛi ateŋ ni shihilɛ gbɛjianɔtoo nɛɛ* nyɔŋmɔ lɛ eshwila mɛi ni heee yeee lɛ ajwɛŋmɔi lɛ yɛ, koni Kristo lɛ, ni ji Nyɔŋmɔ henɔ lɛ he sane kpakpa ni yɔɔ nyam lɛ la lɛ akakpɛ amɛnɔ. 5 Ejaakɛ jeee wɔ diɛŋtsɛ wɔhe sane wɔshiɛɔ, shi moŋ wɔshiɛɔ Yesu Kristo he sane akɛ lɛ ji Nuŋtsɔ, ni wɔ lɛ, nyɛnyɔji ji wɔ yɛ Yesu hewɔ. 6 Ejaakɛ Nyɔŋmɔ ji mɔ ni kɛɛ akɛ: “La lɛ ajɛ duŋ lɛ mli akpɛ” lɛ, ni etsɔ Kristo hiɛ nɔ ehã Nyɔŋmɔ nilee ni yɔɔ nyam lɛ la lɛ ekpɛ yɛ wɔtsuii anɔ. 7 Shi wɔyɛ jwetri nɛɛ yɛ sũ nii* amli, koni hewalɛ ni fa kɛteke nɔ lɛ afee Nyɔŋmɔ nɔ, shi jeee nɔ ni jɛ wɔ diɛŋtsɛ wɔŋɔɔ. 8 Afifiaa wɔ waa yɛ gbɛ fɛɛ gbɛ nɔ, shi jeee kpɛŋŋ bɔ ni wɔnyɛɛɛ wɔtsi wɔhe; wɔyiŋ feɔ wɔ kɔshikɔshi, shi jeee bɔ ni wɔbɛ tsɔmɔhe ko kwraa;* 9 awaa wɔ yi, shi akpooko wɔ; atsirɛɔ wɔ atswiaa shi, shi wɔhiɛ kpãtãko. 10 Be fɛɛ be lɛ, wɔgbɔmɔtso lɛ tsɔɔ shihilɛ ni baanyɛ agbe mɔ ní tamɔ nɔ ni Yesu kɛkpe lɛ mli, koni Yesu wala lɛ hu aje kpo faŋŋ yɛ wɔgbɔmɔtso lɛ mli. 11 Ejaakɛ wɔ mɛi ni wɔhiɛ kamɔ lɛ, daa gbi lɛ wɔkɛ gbele kpeɔ hiɛ kɛ hiɛ yɛ Yesu hewɔ, koni Yesu wala lɛ hu aje kpo faŋŋ yɛ wɔheloo ni baagbo lɛ mli. 12 No hewɔ lɛ, gbele miitsu nii yɛ wɔmli, shi nyɛ lɛ, wala miitsu nii yɛ nyɛmli. 13 Agbɛnɛ, akɛni wɔyɛ hemɔkɛyeli mumɔ kome lɛ nɔŋŋ, tamɔ nɔ ni aŋma yɛ he akɛ: “Mijie hemɔkɛyeli kpo, ni no hewɔ miwie lɛ” hewɔ lɛ; wɔ hu wɔjieɔ hemɔkɛyeli kpo, ni no hewɔ lɛ, wɔwieɔ, 14 ejaakɛ wɔle akɛ mɔ ni tee Yesu shi lɛ baatee wɔ hu shi afata Yesu he ni ekɛ wɔ kɛ nyɛ fɛɛ baayahã lɛ. 15 Ejaakɛ nibii nɛɛ fɛɛ lɛ, nyɛhewɔ amɛyaa nɔ, koni duromɔ lɛ aya nɔ afa kɛteke nɔ babaoo fe tsutsu lɛ, ejaakɛ mɛi babaoo miiŋɔ shidaa amɛmiihã kɛmiiwo Nyɔŋmɔ hiɛ nyam. 16 No hewɔ lɛ, wɔŋmɛɛɛ nibii ahe, shi moŋ kɛ́ wɔkponɔgbɛ gbɔmɔ lɛ miifite po lɛ, ekã shi faŋŋ akɛ, wɔmligbɛ gbɔmɔ lɛ miitsɔ ehee gbi fɛɛ gbi. 17 Eyɛ mli akɛ amanehulu* lɛ ji be kukuoo ko nɔ, ni etsiii moŋ, shi nakai amanehulu lɛ hãa wɔnáa anunyam ni nɔ bɛ kwraa* ní hiɔ shi kɛyaa naanɔ; 18 ni nakai be lɛ mli nɔŋŋ lɛ, wɔkɛ wɔhiŋmɛii emaaa nibii ni anaa lɛ anɔ, shi moŋ nibii ni anaaa lɛ anɔ. Ejaakɛ nibii ni anaa lɛ hiɔ shi be kukuoo ko, shi nibii ni anaaa lɛ hiɔ shi kɛyaa naanɔ.\n^ Aloo “yɛ kpuji ní akɛ sũ fee.”\n^ Aloo eeenyɛ efee akɛ, “shi wɔnijiaŋ ejeee wui.”\n^ Aloo “jaramɔ shihilɛ.”\n^ Sht. ŋm., “ni tsii waa.”\n2 Korintobii 4


Agbe Gbɔmɔ yɛ Fɔmɔ Gbiyeli Okpɔlɔŋmɛɛ ko Shishi | Yesu Wala Shihilɛ\nHERODE HÃ AFO YOHANE BAPTISILƆ LƐ YITSO\nYesu bɔfoi lɛ miishiɛ yɛ Galilea, shi yɛ nakai beiaŋ lɛ, Yohane, mɔ ni jie Yesu shi etsɔɔ lɛ bɛ heyeli ni tamɔ nakai. Aaafee afii enyɔ eho, shi Yohane Baptisilɔ lɛ yɛ tsuŋwoo mli lolo.\nNo mli lɛ, Yohane ewie faŋŋ akɛ, ejaaa akɛ Maŋtsɛ Herode Antipa baaŋɔ enyɛmi nuu Filipo ŋa Herodia akɛ eŋa. Herode shwie e-klɛŋklɛŋ ŋa lɛ ni ekɛ Herodia bote gbãla mli. Mose Mla lɛ, ní Herode kɛɔ akɛ eyeɔ nɔ lɛ, eŋmɛɛɛ gbãla ni tamɔ nɛkɛ gbɛ, ni eji gbalafitemɔ hu. Akɛni Yohane kune loo ejaje Herode hewɔ lɛ, Herode hã awo lɛ tsuŋ, ekolɛ Herodia ni wo eyiŋ ni efee nakai.\nHerode leee nɔ kwraa ni ebaafee Yohane, ejaakɛ mɛi lɛ ‘buɔ lɛ gbalɔ.’ (Mateo 14:5) Shi Herodia lɛ, ele nɔ tuuntu ni etaoɔ ni afee Yohane. Herodia “bɛ lɛ ewo emli,” ni anɔkwa, be fɛɛ be lɛ eetao ni agbe lɛ. (Marko 6:19) Naagbee lɛ, hegbɛ lɛ ba.\nBe ni eshwɛ fioo ni abaaye afi 32 Ŋ.B. Hehoo lɛ, Herode ŋmɛ okpɔlɔ wulu ko kɛhã efɔmɔ gbiyeli. Herode abladei kɛ tatsɛmɛi lɛ, kɛ agbɛnɛ hu Galilea hiɛnaanɔbii lɛ fɛɛ ba okpɔlɔŋmɛɛ lɛ shishi. Be ni okpɔlɔŋmɛɛ lɛ yaa nɔ lɛ, Herodia biyoo fioo ni ekɛ etsutsu wu Filipo fɔ, ni atsɛɔ lɛ Salome lɛ, ba ebajo etsɔɔ gbɔi lɛ. Hii lɛ nya ejoo lɛ he waa.\nAkɛni Herode banuma lɛ joo lɛ sa ehiɛ waa hewɔ lɛ, ekɛɛ lɛ akɛ: “Bi mi nɔ fɛɛ nɔ ni otaoɔ, ni mahã bo.” Ekã kitã po akɛ: “Nɔ fɛɛ nɔ ni obaabi mi lɛ, mahã bo, kɛ́ mimaŋtsɛyeli lɛ fã tete.” Dani Salome baawie nɔ ko lɛ, eje kpo ni eyabi enyɛ akɛ: “Mɛni mibi?”—Marko 6:22-24.\nHegbɛ ni Herodia etao aahu lɛ nɛ! Ehã hetoo oya nɔŋŋ akɛ: “Yohane Baptisilɔ lɛ yitso.” Amrɔ lɛ, Salome ku esɛɛ etee Herode ŋɔɔ eyakɛɛ lɛ akɛ: “Miisumɔ ni oŋɔ Yohane Baptisilɔ lɛ yitso ofɔ̃ kã mli ohã mi bianɛ nɔŋŋ.”—Marko 6:24, 25.\nEnɛ gba Herode naa waa, shi egbɔi lɛ nu kitã ni ekã Salome lɛ. Esa akɛ etsu he nii, kɛ́ no baabi ni egbe mɔ ko ni efeko efɔŋ ko po, kɛjeee nakai lɛ, ehiɛ baashwie shi. No hewɔ lɛ, Herode tsu bulɔ ko kɛtee tsuŋwoohe lɛ kɛ famɔi ni yɔɔ gbeyei. Etsɛɛɛ ni bulɔ lɛ ku esɛɛ eba kɛ Yohane yitso ni kã kã mli. Ekɛhã Salome, ni lɛ hu ekɛyahã enyɛ.\nBe ni Yohane kaselɔi lɛ nu nɔ ni eba lɛ, amɛba amɛbawó egbonyo lɛ ni amɛyafu. No sɛɛ lɛ, amɛyabɔ Yesu amaniɛ.\nSɛɛ mli be ni Herode nu akɛ Yesu miitsa mɛi ni eefãmɔ daimonioi lɛ, gbeyei mɔ lɛ. Eleee kɛji nuu ni feɔ nibii nɛɛ, ni ji Yesu lɛ, nɔŋŋ ji Yohane Baptisilɔ lɛ ni amrɔ nɛɛ ‘atee lɛ shi kɛjɛ gbohii ateŋ’ lɛ. (Luka 9:7) No hewɔ lɛ, Herode Antipa miishwe waa ní ena Yesu. Ekã shi faŋŋ akɛ, jeee Yesu shiɛmɔ lɛ toi etaoɔ ebo. Moŋ lɛ, Herode miitao ena Yesu koni ekwɛ akɛ bɔ ni esusuɔ lɛ, nakai ni loo jeee nakai.\nMɛni hewɔ awo Yohane Baptisilɔ lɛ tsuŋ lɛ?\nTe Herodia fee tɛŋŋ ehã agbe Yohane agbɛnɛ?\nBe ni agbe Yohane sɛɛ lɛ, mɛni hewɔ Herode Antipa taoɔ ena Yesu lɛ?\nKɛmaje Mɔ Ko Kɛmaje Mɔ Ko Agbe Gbɔmɔ yɛ Fɔmɔ Gbiyeli Okpɔlɔŋmɛɛ ko Shishi\njy yitso 51 bf. 126-127


Jeŋ Hee Shishitsɔɔmɔ Lɛ—Biblia Shishitsɔɔmɔ ko ni Taa Mɔ Tsuiŋ | Nikasemɔ\nKANEMƆ YƐ Afrikaans Bislama Blɔfo Cakchiquel (Central) Cambodia Chitonga Chol Cibemba Cinyanja Dangme Drehu Ewe French Ga Garifuna Greenland Hmong (White) Iban Italia Karen (S'gaw) Kikaonde Kikongo Kiluba Kimbundu Kisonge Kongo Kwangali Kwanyama Laos Lingala Lunda Luvale Malta Mam Mambwe-Lungu Mauritia Creole Mazatec (Huautla) Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Nyaneka Nzema Otetela Pidgin (Cameroon) Portugal Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahiti Tlapanec Tojolabal Totonac Tshiluba Tsonga Twi Umbundu Venda Wallis Wayuunaiki Xhosa Zulu\n“Nyɔŋmɔ wiemɔ lɛ hiɛ kã.”—HEBRIBII 4:12.\nLALAI: 37, 116\nMɛni hewɔ esa akɛ Nyɔŋmɔ gbɛ́i lɛ ahi Biblia shishitsɔɔmɔ fɛɛ Biblia shishitsɔɔmɔ mli lɛ?\nMɛni hewɔ afee Jeŋ Hee Shishitsɔɔmɔ lɛ ehee lɛ?\nTe mɛi babaoo ená Jeŋ Hee Shishitsɔɔmɔ he sɛɛ amɛhã tɛŋŋ?\n1. (a) Mɛɛ nitsumɔ Nyɔŋmɔ hã Adam? (b) Kɛjɛ nakai beiaŋ kɛbaa nɛɛ mɛni Nyɔŋmɔ webii efee?\nBE NI Nyɔŋmɔ bɔ Adam lɛ, ehã lɛ nitsumɔ ko ni etsu yɛ Eden abɔɔ lɛ mli. Ekɛɛ lɛ akɛ, ewo kooloi lɛ fɛɛ gbɛ́i. Adam tsu nɔ ni Yehowa kɛwo edɛŋ lɛ he nii, ni ehã kooloi lɛ fɛɛ gbɛ́i ni shishinumɔ yɔɔ he. (1 Mose 2:19, 20) Shi mɛni ye ebua Adam ni enyɛ efee nakai lɛ? Nyɔŋmɔ eduro adesai fɛɛ nikeenii ko. No ji akɛ, amɛnyɛɔ amɛwieɔ, ni amɛnyɛɔ amɛnuɔ wiemɔ shishi hu. Nyɔŋmɔ webii kɛ nikeenii nɛɛ etsu nii kɛjie Yehowa yi ni amɛkɛtsɔɔ mɛi krokomɛi ehe nii aahu kɛbashi ŋmɛnɛ. Ni nyɛsɛɛ nɛɛ, amɛkɛtsu nii kɛtsɔɔ Biblia lɛ shishi, bɔ ni afee ni mɛi babaoo anyɛ ale Yehowa.\n2. (a) Mɛɛ nibii etɛ kudɔ Jeŋ Hee Biblia Shishitsɔɔmɔ Ajinafoi Akuu lɛ? (b) Mɛni he wɔbaasusu yɛ nikasemɔ nɛɛ mli?\n2 Ayɛ Biblia shishitsɔɔmɔi akpei abɔ. Ekomɛi ja, shi ekomɛi hu ejaaa. Bɔ ni afee ni Jeŋ Hee Biblia Shishitsɔɔmɔ Ajinafoi Akuu lɛ anyɛ atsɔɔ Biblia lɛ shishi jogbaŋŋ lɛ, amɛkpɛ amɛyiŋ akɛ amɛbaahã nibii etɛ komɛi akudɔ amɛnitsumɔ lɛ. (1) Amɛbaawo Nyɔŋmɔ gbɛ́i lɛ hiɛ nyam, ni he fɛɛ he ni gbɛ́i lɛ jeɔ kpo yɛ yɛ blema niŋmai lɛ amli lɛ, amɛ hu amɛkɛbaawo amɛshishitsɔɔmɔ lɛ mli. (Kanemɔ Mateo 6:9.) (2) Amɛbaatsɔɔ blema niŋmai lɛ ashishi kɛba Blɔfo mli tɛ̃ɛ yɛ he fɛɛ he ni nakai feemɔ baahi yɛ. Yɛ hei ni ehiii nakai feemɔ yɛ lɛ, amɛbaakwɛ nɔ diɛŋtsɛ ni nakai ŋmalɛ lɛ tsɔɔ, ni amɛdamɔ no nɔ amɛtsɔɔ shishi. (3) Amɛkɛ wiemɔi ni baahã Biblia lɛ kanemɔ afee mlɛo ni mɛi anu shishi oya lɛ baatsu nii. * (Kwɛmɔ shishigbɛ niŋmaa lɛ.) (Kanemɔ Nehemia 8:8, 12.) Atsɔɔ Jeŋ Hee Shishitsɔɔmɔ lɛ shishi kɛtee wiemɔi fe 130 amli, ni nibii etɛ nɛɛ nɔŋŋ ji nɔ ni ekudɔ mɛi fɛɛ ni ená nitsumɔ nɛɛ mli gbɛfaŋnɔ lɛ. Yɛ nikasemɔ nɛɛ mli lɛ, wɔbaasusu bɔ ni mɛi ni tsu Blɔfo Jeŋ Hee Shishitsɔɔmɔ hee ni afee yɛ afi 2013 lɛ he nii lɛ kɛ nibii etɛ ni wɔwie he nɛɛ tsu nii amɛhã lɛ he. Agbɛnɛ hu, wɔbaana bɔ ni mɛi srɔtoi ni etsɔɔ Biblia hee nɛɛ shishi kɛtee wiemɔi krokomɛi amli lɛ enyiɛ amɛnɔkwɛmɔnɔ lɛ sɛɛ.\nBIBLIA KO NI WOƆ NYƆŊMƆ GBƐ́I LƐ HIƐ NYAM\n3, 4. (a) Mɛɛ blema niŋmai amli anaa Tetragrammaton lɛ yɛ? (b) Mɛni afee yɛ Biblia shishitsɔɔmɔi pii amli?\n3 Yɛ Hebri wiemɔ lɛ mli lɛ, akɛ niŋmaa okadii ejwɛ komɛi damɔɔ shi kɛhãa Nyɔŋmɔ gbɛ́i lɛ. Yɛ Blɔfo mli lɛ, atsɛɔ niŋmaa okadii ejwɛ nɛɛ akɛ Tetragrammaton. Tetragrammaton lɛ jeɔ kpo yɛ blema Hebri niŋmai babaoo amli. Atsɛɔ niŋmai nɛɛ ateŋ ekome akɛ Ŋshɔ ni Egbo Wolokpoi. Tetragrammaton lɛ jeɔ kpo yɛ Septuagint lɛ ekomɛi ni afee afii 200 dani afɔ Kristo lɛ kɛ ekomɛi ni afee yɛ egbele sɛɛ afii 100 lɛ hu amli. Mɛi pii anaa kpɛɔ amɛhe kɛ́ amɛná amɛle akɛ Nyɔŋmɔ gbɛ́i lɛ jeɔ kpo shii abɔ yɛ blema niŋmai lɛ amli.\nMɛi pii anaa kpɛɔ amɛhe kɛ́ amɛná amɛle akɛ Nyɔŋmɔ gbɛ́i lɛ jeɔ kpo shii abɔ yɛ blema niŋmai lɛ amli\n4 Eyɛ faŋŋ akɛ, esa akɛ Nyɔŋmɔ gbɛ́i lɛ ahi Biblia lɛ mli. Kɛ̃lɛ, Biblia shishitsɔɔmɔi pii yɛ ni ajie Nyɔŋmɔ gbɛ́i lɛ yɛ mli. Akɛ nɔkwɛmɔnɔ lɛ, be ni ajie Blɔfo Kristofoi A-Hela Ŋmalɛi—Jeŋ Hee Shishitsɔɔmɔ lɛ kpo lɛ sɛɛ afii enyɔ lɛ, ajie Biblia shishitsɔɔmɔ ko ni atsɛɔ lɛ Revised Standard Version lɛ kpo. Be ni afee Biblia shishitsɔɔmɔ nɛɛ klɛŋklɛŋ kwraa yɛ afi 1901 mli lɛ, no mli lɛ atsɛɔ lɛ American Standard Version, ni akɛ Nyɔŋmɔ gbɛ́i lɛ tsu nii yɛ mli. Shi yɛ ehee nɛɛ ni afee yɛ afi 1952 lɛ mli lɛ, ajie gbɛ́i lɛ yɛ mli. Mɛni hewɔ? Mɛi ni tsɔɔ shishi lɛ kɛɛ “esaaa kwraa” akɛ akɛ Nyɔŋmɔ gbɛ́i tsuɔ nii. Biblia shishitsɔɔmɔi pii ní afee yɛ Blɔfo kɛ wiemɔi krokomɛi amli lɛ enyiɛ nɔkwɛmɔnɔ gbonyo nɛɛ sɛɛ.\n5. Mɛni hewɔ ehe miihia ni Nyɔŋmɔ gbɛ́i lɛ ahi Biblia lɛ mli lɛ?\n5 Shi ani tɔmɔ ko yɛ he akɛ mɛi ni tsɔɔ Biblia lɛ shishi lɛ baajie Nyɔŋmɔ gbɛ́i lɛ kɛjɛ Biblia lɛ mli? Hɛɛ, tɔmɔ agbo yɛ he! Dani obaanyɛ otsɔɔ nɔ ko ni mɔ ko eŋma lɛ shishi jogbaŋŋ lɛ, esa akɛ ole yiŋtoo hewɔ ni eŋma nɔ ni eŋma lɛ. Yehowa ji Mɔ ni ŋma Biblia lɛ, ni eetao mɛi ale egbɛ́i lɛ. Ŋmalɛi pii yɛ ni hãa wɔnaa akɛ, Nyɔŋmɔ gbɛ́i lɛ he miihia, ni esa akɛ awo egbɛ́i lɛ hiɛ nyam. (2 Mose 3:15; Lala 83:19; 148:13; Yesaia 42:8; 43:10; Yohane 17:6, 26; Bɔfoi 15:14) Yehowa kɛ emumɔ lɛ tsirɛ mɛi ni etsɔ amɛnɔ eŋma Biblia lɛ ní amɛkɛ egbɛ́i lɛ atsu nii shii akpei abɔ yɛ amɛniŋmai lɛ amli. (Kanemɔ Ezekiel 38:23.) No hewɔ lɛ, kɛ́ Biblia shishitsɔɔlɔi jie Nyɔŋmɔ gbɛ́i lɛ kɛjɛ amɛshishitsɔɔmɔi lɛ amli lɛ, etsɔɔ akɛ amɛbuuu Yehowa.\n6. Mɛni hewɔ Nyɔŋmɔ gbɛ́i lɛ jeɔ kpo yɛ Jeŋ Hee Shishitsɔɔmɔ lɛ mli hei ekpaa ni kulɛ ebɛ lɛ?\n6 Naa nɔ kroko hu ni hãa wɔnaa akɛ, esaaa akɛ ajieɔ Yehowa gbɛ́i lɛ kɛjɛɔ Biblia lɛ mli. Be ni nyɛmimɛi lɛ tsuɔ Blɔfo Jeŋ Hee Shishitsɔɔmɔ ni afee yɛ afi 2013 lɛ he nii lɛ, no mli lɛ, ahã Biblia shishitsɔɔlɔi anine eshɛ Ŋshɔ ni Egbo Wolokpoi lɛ anɔ etsɛko. * (Kwɛmɔ shishigbɛ niŋmaa lɛ.) Nyɛmimɛi lɛ kwɛ niŋmaa nɛɛ nɔ, ni amɛkase blema niŋmai ni etsɛ waa lɛ fitsofitso. Enɛ hã amɛyɔse akɛ, asomoaŋ hei ekpaa yɛ ni kulɛ esa akɛ Nyɔŋmɔ gbɛ́i lɛ aje kpo yɛ, yɛ Blɔfo Jeŋ Hee Shishitsɔɔmɔ ni afee yɛ afi 1984 lɛ mli. Hei ekpaa nɛɛ ji, 1 Samuel 2:25; 6:3; 10:26; 23:14, 16; kɛ Kojolɔi 19:18. No hewɔ lɛ, amrɔ nɛɛ, Nyɔŋmɔ gbɛ́i lɛ jeɔ kpo shii 7,216 yɛ Blɔfo Jeŋ Hee Shishitsɔɔmɔ lɛ mli.\n7, 8. Mɛni gbɛ́i Yehowa lɛ tsɔɔ?\n7 Akɛ anɔkwa Kristofoi lɛ, wɔle akɛ ehe miihia ni wɔnu nɔ ni Nyɔŋmɔ gbɛ́i lɛ tsɔɔ lɛ shishi jogbaŋŋ. Egbɛ́i lɛ shishi ji, “Ehãa Etsɔɔ.” * (Kwɛmɔ shishigbɛ niŋmaa lɛ.) Tsutsu ko lɛ, atsɔɔ mli yɛ wɔwoji lɛ amli akɛ, nɔ ni Nyɔŋmɔ gbɛ́i lɛ tsɔɔ lɛ ji nɔ ni yɔɔ 2 Mose 3:14 lɛ. Nakai ŋmalɛ lɛ fã ko kaneɔ yɛ Jeŋ Hee Shishitsɔɔmɔ lɛ mli akɛ: “Matsɔ Mihe Nɔ Fɛɛ Nɔ ni Misumɔɔ ni Matsɔ.” Jeŋ Hee Shishitsɔɔmɔ ni afee yɛ afi 1984 lɛ tsɔɔ mli akɛ, Yehowa tsɔɔ ehe nɔ fɛɛ nɔ ni ebiɔ ni etsɔ koni ehã eshiwoi aba mli. * (Kwɛmɔ shishigbɛ niŋmaa lɛ.) Shi be ni agbalaa nɔ ni Yehowa gbɛ́i lɛ tsɔɔ lɛ mli yɛ Jeŋ Hee Shishitsɔɔmɔ ni afee yɛ afi 2013 lɛ mli lɛ, awie akɛ, “shishinumɔ ni gbɛ́i Yehowa lɛ hiɛ lɛ yaa shɔŋŋ fe nɔ ni lɛ diɛŋtsɛ ehalaa akɛ ebaatsɔ lɛ kɛkɛ.” Ejaakɛ bɔ ni “ehãa ebɔɔ nii lɛ tsɔɔ nɔ fɛɛ nɔ ni ehe hiaa ni amɛtsɔ koni ekɛtsu eyiŋtoo he nii” lɛ, hu fata shishinumɔ ni egbɛ́i lɛ hiɛ lɛ he.\n8 Yehowa baanyɛ ahã ebɔɔ nii lɛ atsɔ nɔ fɛɛ nɔ ni esumɔɔ. Akɛ nɔkwɛmɔnɔ lɛ, eyɛ mli akɛ Noa ekpɛko adeka pɛŋ moŋ, shi Nyɔŋmɔ hã enyɛ ekpɛ adeka. Agbɛnɛ hu, Yehowa hã Bezalel tsɔ ŋaalɔ ni he esa, ehã Gideon ye ehenyɛlɔi anɔ kunim, ni ehã Paulo hu batsɔ maŋsɛɛ sɔɔlɔ. Nyɔŋmɔ webii nuɔ nɔ ni egbɛ́i lɛ tsɔɔ lɛ shishi jogbaŋŋ, ni no hewɔ Jeŋ Hee Biblia Shishitsɔɔmɔ Ajinafoi Akuu lɛ kɛ Nyɔŋmɔ gbɛ́i lɛ tsu nii yɛ Jeŋ Hee Shishitsɔɔmɔ lɛ mli lɛ.\n9. Mɛni ji yiŋtoi titrii ahewɔ ni Gbɛtsɔɔmɔ Kuu lɛ nuɔ he akɛ ehe miihia waa ni atsɔɔ Biblia lɛ shishi kɛya wiemɔi krokomɛi amli lɛ ateŋ ekome?\n9 Kɛbashi ŋmɛnɛ lɛ, Biblia shishitsɔɔlɔi babaoo kɛ Nyɔŋmɔ gbɛ́i lɛ wooo amɛshishitsɔɔmɔi lɛ amli. Amɛkã he amɛkɛ nyɔŋmɔi krokomɛi agbɛ́i loo sabla ni ji “Nuŋtsɔ” lɛ miiye Nyɔŋmɔ gbɛ́i lɛ najiaŋ. Enɛ ji yiŋtoi titrii ahewɔ ni Gbɛtsɔɔmɔ Kuu lɛ nuɔ he akɛ ehe miihia waa ni mɛi ni wieɔ wiemɔi srɔtoi fɛɛ aná Biblia ko ni woɔ Nyɔŋmɔ gbɛ́i lɛ hiɛ nyam lɛ ateŋ ekome. (Kanemɔ Maleaki 3:16.) Amrɔ nɛɛ, atsɔɔ Jeŋ Hee Shishitsɔɔmɔ lɛ shishi kɛtee wiemɔi fe 130 amli, ni yɛ eko fɛɛ eko mli lɛ, akɛ Yehowa gbɛ́i lɛ etsu nii yɛ hei ni esa akɛ eje kpo yɛ lɛ.\nSHISHITSƆƆMƆ KO NÍ JA, NÍ SHISHINUMƆ WAAA\n10, 11. Be ni atsɔɔ Jeŋ Hee Shishitsɔɔmɔ lɛ shishi kɛyaa wiemɔi krokomɛi amli lɛ, mɛɛ naagbai komɛi akɛkpe?\n10 Nyɛmimɛi ni tsɔɔ Blɔfo Jeŋ Hee Shishitsɔɔmɔ momo lɛ shishi kɛtee wiemɔi krokomɛi amli lɛ náaa wiemɔi komɛi ashishitsɔɔmɔ mlɛo. Akɛ nɔkwɛmɔnɔ lɛ, Blɔfo Jeŋ Hee Shishitsɔɔmɔ lɛ kɛ Hebri wiemɔ ni ji “Sheol” lɛ tsu nii yɛ ŋmalɛi komɛi tamɔ Jajelɔ 9:10 kɛ ekrokomɛi amli. Wiemɔ nɛɛ je kpo yɛ Blɔfo Bibliai krokomɛi hu amli. Shi, anyɛɛɛ akɛ wiemɔ nɛɛ atsu nii yɛ wiemɔi krokomɛi amli. Mɛni hewɔ? Ejaakɛ mɛi ni wieɔ wiemɔi nɛɛ ateŋ mɛi babaoo nuko Hebri wiemɔ “Sheol” lɛ pɛŋ, ni ebɛ amɛdishinarii lɛ amli hu. Mɛi komɛi po yasusu akɛ eji he ko gbɛ́i. No hewɔ lɛ, aŋmɛ shishitsɔɔlɔi lɛ gbɛ ni amɛtsɔɔ Hebri wiemɔ “Sheol” kɛ Hela wiemɔ “Hedis” lɛ shishi akɛ “Gbonyo Bu.” Shishitsɔɔmɔ nɛɛ ja ni eshishinumɔ hu waaa.\n11 Naagba kroko ni nyɛmimɛi lɛ kɛkpe lɛ kɔɔ Hebri kɛ Hela wiemɔi kɛhã “susuma” lɛ he. Yɛ wiemɔi komɛi amli lɛ, kɛ́ atsĩ “susuma” tã lɛ, nɔ ni baa mɛi ajwɛŋmɔŋ ji sisa, loo nɔ ko ni kɛ́ mɛi gbo lɛ, efãa kɛjɛɔ amɛmli ni eyahiɔ he kroko. Enɛ hewɔ lɛ, akɛɛ shishitsɔɔlɔi lɛ akɛ, kɛ́ amɛkɛ wiemɔ ni ji “susuma” lɛ kpe lɛ, amɛkwɛ bɔ ni akɛtsu nii ahã lɛ, kɛ bɔ ni amɛbaatsɔɔ shishi amɛhã. Atsɔɔ nibii srɔtoi ni wiemɔ “susuma” lɛ baanyɛ adamɔ shi ahã lɛ yɛ New World Translation of the Holy Scriptures—With References lɛ mli. Yɛ Blɔfo Biblia hee lɛ mli lɛ, nyɛmimɛi lɛ jie Hebri kɛ Hela wiemɔi lɛ kɛjɛ kukuji lɛ amli, ni amɛkɛwo shishigbɛ niŋmai amli, bɔ ni afee ni kukuji lɛ diɛŋtsɛ akanemɔ afee mlɛo ni anyɛ anu shishi oya.\nAjinafoi akuu ni fee Biblia hee lɛ, pɛi sanebimɔi akpei abɔ ni nyɛmimɛi lɛ bibii lɛ fɛɛ mli\n12. Mɛɛ tsakemɔi krokomɛi afee yɛ Blɔfo Jeŋ Hee Shishitsɔɔmɔ hee lɛ mli?\n12 Saji ni nyɛmimɛi ni tsɔɔ Biblia lɛ shishi kɛtee wiemɔi krokomɛi amli lɛ bibii lɛ hã ana akɛ, wiemɔi komɛi yɛ Blɔfo Biblia lɛ mli ni mɛi baanyɛ anu shishi yɛ gbɛ ni ejaaa nɔ. No hewɔ lɛ, yɛ September 2007 lɛ, Gbɛtsɔɔmɔ Kuu lɛ kpɛlɛ nɔ akɛ afee Blɔfo Biblia lɛ ehee. Ajinafoi akuu ni akɛ nitsumɔ wo amɛdɛŋ akɛ amɛfee Biblia lɛ ehee lɛ, pɛi sanebimɔi akpei abɔ ni nyɛmimɛi lɛ bibii lɛ fɛɛ mli. Amɛna akɛ, wiemɔi komɛi ni akɛtsu nii yɛ Biblia lɛ mli lɛ abe eho, no hewɔ lɛ amɛtsake wiemɔi nɛɛ fɛɛ, koni Biblia hee lɛ kanemɔ afee mlɛo ni mɛi anu shishi jogbaŋŋ. Yɛ nakai beiaŋ nɔŋŋ lɛ, amɛkwɛ jogbaŋŋ koni amɛkatsake shishinumɔ ni yɔɔ ŋmalɛi lɛ asɛɛ lɛ. No hewɔ lɛ, yɛ gbɛ ko nɔ lɛ, mɛi ni tsɔɔ Blɔfo Biblia lɛ shishi kɛtee wiemɔi krokomɛi amli yɛ afii fioo ni eho nɛɛ amli lɛ wa ni anyɛ asaa Blɔfo Biblia lɛ jogbaŋŋ.—Abɛi 27:17.\nMƐI AHIƐ ESƆ WAA\n13. Te nyɛmimɛi babaoo nuɔ he amɛhãa tɛŋŋ yɛ afi 2013 Jeŋ Hee Shishitsɔɔmɔ lɛ he?\n13 Ani nyɛmimɛi ahiɛ esɔ Blɔfo Jeŋ Hee Shishitsɔɔmɔ hee lɛ? Hɛɛ, amɛhiɛ esɔ waa. Nyɛmimɛi akpei abɔ eŋmala woji kɛtee Yehowa Odasefoi anitsumɔhe yitso ni yɔɔ Brooklyn, yɛ New York lɛ, kɛtsɔɔ bɔ ni amɛhiɛ esɔ Biblia nɛɛ. Naa nɔ ni nyɛmiyoo ko wie, ni hãa wɔnaa bɔ ni nyɛmimɛi babaoo nuɔ he amɛhãa yɛ Biblia hee nɛɛ he. Ekɛ Biblia lɛ to adeka ko ni jwinei srɔtoi ni jara wala eyi mli obɔ lɛ he, ni ewie akɛ: “Afi 2013 Biblia lɛ ehã Yehowa wiemɔ lɛ mli ekã shi waa diɛŋtsɛ. Yɛ gbɛ ko nɔ lɛ, kɛ́ miikane lɛ, etamɔ nɔ ni miikɔlɔ jwinei srɔtoi lɛ ekomekome ni miikwɛ bɔ ni amɛteŋ eko fɛɛ eko yɔɔ fɛo hã lɛ jogbaŋŋ. Wiemɔi ni akɛtsu nii yɛ Biblia nɛɛ mli lɛ ehã mibale Yehowa jogbaŋŋ. Minuɔ he akɛ Yehowa ji mipapa, ni kɛ́ miikane Ŋmalɛi lɛ, etamɔ nɔ ni ewo mi ewo ekpɔkɔiaŋ ni eekane ewiemɔi ni hãa mɔ tsui nyɔɔ emli lɛ eetsɔɔ mi.”\n14, 15. Mɛni mɛi komɛi wie be ni amɛnine shɛ Jeŋ Hee Shishitsɔɔmɔ lɛ nɔ yɛ amɛ diɛŋtsɛ amɛwiemɔi amli?\n14 Mɛi ni wieɔ wiemɔi krokomɛi hu ahiɛ esɔ Jeŋ Hee Shishitsɔɔmɔ lɛ. Nuu nukpa ko ni jɛ Bulgaria maŋ ko ni atsɛɔ lɛ Sofia lɛ mli lɛ, wie yɛ Bulgarian Jeŋ Hee Shishitsɔɔmɔ lɛ he akɛ: “Mibɔi Biblia lɛ kanemɔ nɛɛ, jeee ŋmɛnɛ, shi minako Biblia shishitsɔɔmɔ ko ni shishinumɔ waaa, ni taa mɔ tsuiŋ tamɔ enɛ pɛŋ.” Nyɛmi yoo ko ni jɛ Albania lɛ hu wie akɛ: “Kɛ́ okane Nyɔŋmɔ Wiemɔ lɛ yɛ Albanian mli lɛ, eŋɔɔ waa! Eji hegbɛ kpele ni wɔná akɛ Yehowa kɛ wɔ wieɔ yɛ wɔ diɛŋtsɛ wɔmaŋ wiemɔ mli!”\n15 Yɛ maji pii anɔ lɛ, Bibliai ajara wa waa loo amɛhe esɛ̃. No hewɔ lɛ, kɛ́ mɛi ni yɔɔ maji nɛɛ anɔ lɛ anine shɛ Biblia lɛ eko nɔ lɛ, amɛmii shɛɔ amɛhe pam! Yɛ wolo ko ni nyɛmimɛi lɛ anine shɛ nɔ kɛjɛ Rwanda lɛ mli lɛ, awie akɛ: “Be saŋŋ nɛ ni mɛi pii ni nyɛmimɛi lɛ kɛ amɛ kaseɔ nii lɛ nyɛɛɛ aya amɛhiɛ, ejaakɛ amɛbɛ Bibliai. Amɛbɛ shika ni amɛkɛbaahe Biblia ní sɔlemɔ ni yɔɔ jɛmɛ lɛ feɔ lɛ eko. Ni bei pii lɛ, amɛnuuu ŋmalɛi komɛi ni amɛkaneɔ lɛ ashishi jogbaŋŋ, ni enɛ hãaa amɛnyɛ amɛya amɛhiɛ.” Be ni weku ko ni yɔɔ jɛmɛ lɛ nine shɛ Jeŋ Hee Shishitsɔɔmɔ lɛ nɔ yɛ amɛ diɛŋtsɛ amɛwiemɔ mli lɛ, amɛwie akɛ: “Wɔmiida Yehowa kɛ nyɔŋ anɔkwafo kɛ hiɛshikalɔ lɛ shi waa akɛ amɛhã wɔ Biblia nɛɛ. Wɔmiiye ohia futaa, ni wɔbɛ shika ni wɔkɛbaahe Bibliai wɔhã wɔweku lɛ mli bii lɛ fɛɛ. Shi amrɔ nɛɛ, wɔteŋ mɔ fɛɛ mɔ yɛ lɛ diɛŋtsɛ e-Biblia. Daa gbi lɛ, wɔkaneɔ Biblia lɛ akɛ weku kɛtsɔɔ Yehowa akɛ wɔhiɛ sɔɔ nɔ ni efee ehã wɔ lɛ.” Bii ejwɛ yɔɔ weku nɛɛ mli, ni amɛ fɛɛ amɛshɛ amɛblahiiaŋ kɛ amɛblayeiaŋ.\n16, 17. (a) Mɛni Yehowa miisumɔ ni efee ehã ewebii lɛ? (b) Mɛni esa akɛ wɔtswa wɔfai shi akɛ wɔbaafee?\n16 Abaaya nɔ atsɔɔ Jeŋ Hee Shishitsɔɔmɔ hee lɛ shishi kɛya wiemɔi krokomɛi amli. Satan miibɔ mɔdɛŋ ni etsĩ nitsumɔ nɛɛ naa, shi wɔle akɛ Yehowa miisumɔ ni mɛi fɛɛ ni sɔmɔɔ lɛ lɛ abo lɛ toi, ni eesumɔ ni ekɛ amɛ awie yɛ wiemɔ ni amɛbaanu shishi jogbaŋŋ lɛ mli. (Kanemɔ Yesaia 30:21.) Etsɛŋ, ‘shikpɔŋ lɛ nɔ baayi obɔ kɛ Yehowa he nilee, tamɔ bɔ ni nu ha ŋshɔ shishi lɛ.’—Yesaia 11:9.\n17 Nyɛhãa wɔ fɛɛ wɔtswaa wɔfai shi akɛ, wɔkɛ Biblia shishitsɔɔmɔ nɛɛ ni woɔ Nyɔŋmɔ gbɛ́i lɛ hiɛ nyam lɛ, kɛ nibii kpakpai krokomɛi fɛɛ ni Yehowa eduro wɔ lɛ baatsu nii jogbaŋŋ. Yehowa kɛ wɔ wieɔ kɛtsɔ e-Wiemɔ lɛ nɔ. Ni enyɛɔ eboɔ sɔlemɔi fɛɛ ni wɔsɔleɔ lɛ atoi jogbaŋŋ. No hewɔ lɛ, nyɛhãa wɔkanea Biblia lɛ daa gbi, ni wɔsɔle be fɛɛ be. Kɛ́ wɔfee nakai lɛ, wɔbaale Yehowa jogbaŋŋ, ni suɔmɔ ni wɔyɔɔ kɛhã lɛ lɛ mli baaya nɔ awa.—Yohane 17:3.\n“Eji hegbɛ kpele ni wɔná akɛ Yehowa kɛ wɔ wieɔ yɛ wɔ diɛŋtsɛ wɔmaŋ wiemɔ mli!”\n^ kk. 2 Kwɛmɔ Saji Krokomɛi ni Fata He ni ji A1 ni yɔɔ Blɔfo Jeŋ Hee Shishitsɔɔmɔ hee lɛ sɛɛ lɛ, kɛ sane ni yitso ji, “Te Ooofee Tɛŋŋ Ohala Biblia Shishitsɔɔmɔ Ni Hi Jogbaŋŋ Lɛ?” ni je kpo yɛ May 1, 2008 Buu-Mɔɔ lɛ mli lɛ. Obaanyɛ okwɛ sane ni yitso ji, “Biblia ni Akɛ Wiemɔi ni Mɛi Kɛfɔɔ Nitsumɔ Daa Tsɔɔ Shishi,” ni je kpo yɛ May 1, 2015 Buu-Mɔɔ lɛ mli lɛ hu.\n^ kk. 6 Aŋma Ŋshɔ ni Egbo Wolokpoi lɛ nɔ ni fe afii 1,000 dani aŋma Hebri Masora niŋmai ní akwɛ nɔ kɛfee Blɔfo Jeŋ Hee Shishitsɔɔmɔ momo lɛ.\n^ kk. 7 Niiamlitaomɔ woji komɛi kɛ mlitsɔɔmɔ nɛɛ hãa, shi jeee Biblia he nilelɔi fɛɛ kpɛlɛɔ mlitsɔɔmɔ nɛɛ nɔ.\n^ kk. 7 Kwɛmɔ Saji Krokomɛi ni Fata He ni ji 1A, ni yɔɔ New World Translation of the Holy Scriptures—With References lɛ, baafa 1561 lɛ. Eyitso ji, “The Divine Name in the Hebrew Scriptures.”\nTetragrammaton: No ji niŋmaa okadii ejwɛ komɛi (יהוה) ni damɔ shi kɛhã Nyɔŋmɔ gbɛ́i lɛ yɛ blema Hebri wiemɔ lɛ mli. Abaanyɛ atsɔɔ niŋmaa okadii nɛɛ ashishi akɛ YHWH\n“Ehãa Etsɔɔ”: Yehowa ji mɔ ni bɔ nibii fɛɛ, ni ebaanyɛ etsɔ ehe nɔ fɛɛ nɔ ni ebiɔ ni etsɔ koni ehã eyiŋtoi aba mli. Yehowa baanyɛ atsɔ nibii ni ebɔ lɛ anɔ efee nɔ fɛɛ nɔ ni ehe hiaa ni efee. Akɛ nɔkwɛmɔnɔ lɛ, eyɛ mli akɛ Noa ekpɛko adeka pɛŋ moŋ, shi Nyɔŋmɔ hã enyɛ ekpɛ adeka. Agbɛnɛ hu, Yehowa hã Bezalel tsɔ ŋaalɔ ni he esa, ehã Gideon ye ehenyɛlɔi anɔ kunim, ni ehã Paulo hu batsɔ maŋsɛɛ sɔɔlɔ


Belshazar Ye Nɔ Akɛ Maŋtsɛ Yɛ Babilon | Ani Ole?\nKANEMƆ YƐ Acholi Afrikaans Aja Akha Alur Amharic Arabic Armenia Armenia (West) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Blɔfo Boulou Bulgaria Cakchiquel (Western) Catalan Cebuano Chavacano Chichewa Chiga Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuukese Cibemba Cinyanja Croatia Czech Denmark Douala Drehu Dutch Estonia Ewe Fante Fiji Finland Fon French Ga Garifuna Georgia Germany Gokana Greenland Guadeloupean Creole Guarani Gujarat Gun Haitian Creole Hausa Hebri Hela Hiligaynon Hindi Hiri Motu Hmong (White) Hungary Iban Ibanag Ibinda Iceland Igbo Iloko Indonesia Isoko Italia Japan Javanese Kabiye Kabuverdianu Kachin Karen (S'gaw) Kazakh Kekchi Kikongo Kikuyu Kiluba Kimbundu Kinande Kinyarwanda Kipende Kirghiz Kirundi Kisi Kisonge Kituba Kongo Korea Krio Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lahu Laos Latvia Lhukonzo Lingala Lithuania Lomwe Low German Luganda Luo Luvale Macua Makhuwa-Meetto Malagasy Malay Malayalam Malta Mam Mambwe-Lungu Mapudungun Marshallese Mauritia Creole Maya Mazatec (Huautla) Mbunda Mingrelian Mixe (North Central) Mixtec (Guerrero) Mizo Mongolia Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Nias Niue Norway Nyaneka Nyungwe Nzema Oromo Otetela Palau Pangasinan Papiamento (Curaçao) Persia Pohnpei Poland Portugal (Portugal) Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romania Romany (Serbia) Romany (Southern Greece) Runyankore Russia Rutoro Samoa Sangir Sango Sena Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenia Spania Sranantongo Sunda Swahili Swahili (Congo) Swati Sweden Tagalog Tahiti Tajiki Tamil Tandroy Tankarana Tarascan Tatar Telugu Tetun Dili Thailand Tigrinya Tlapanec Tok Pisin Totonac Tshiluba Tshwa Tsonga Turkey Tuvalu Ukrain Umbundu Urdu Urhobo Uruund Uzbek Uzbek (Roman) Valencian Vezo Vietnam Wallis Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu\nBelshazar gbɛ́i fata nibii ni aŋmala yɛ sũ nii nɛɛ he lɛ ahe (Edalɛ pɛpɛɛpɛ nɛ)\nMɛɛ gbɛ nɔ blema nibii komɛi ni ana lɛ maa nɔ mi akɛ mɔ ko hi shi yɛ Babilon ni atsɛɔ lɛ Belshazar, ni akɛ, eye nɔ akɛ maŋtsɛ?\nBE KO ni eho lɛ, mɛi ni jeɔ nibii ni awie yɛ Biblia lɛ mli lɛ ahe ŋwane lɛ kɛɛ Maŋtsɛ Belshazar ni atsĩ etã yɛ Daniel wolo lɛ mli lɛ jeee mɔ ko diɛŋtsɛ ni hi shi. (Dan. 5:1) Amɛwie nakai ejaakɛ no mli lɛ, mɛi ni kaseɔ blema nibii ahe nii lɛ enako nɔ ko ni tsɔɔ akɛ eji mɔ ko diɛŋtsɛ ni hi shi. Shi yɛ afi 1854 lɛ, amɛtsake amɛjwɛŋmɔ. Mɛni ba?\nNakai afi lɛ, Britain maŋ onukpa ko ni atsɛɔ lɛ J. G. Taylor lɛ yana sũ nibii komɛi ni tamɔ mliki tsɛnsii agboiagboi yɛ mɔɔ agbo ko mli yɛ blema Ur maŋ lɛ ni yɔɔ Iraq wuoyigbɛ lɛ. Sũ nibii nɛɛ eko fɛɛ eko kɛlɛ feɔ iŋtsii ejwɛ (sɛntimitai 10), ni aŋmala nibii yɛ amɛhe fɛɛ. Ekome ko yɛ ni nibii ni aŋmala yɛ he lɛ fã ko ji sɔlemɔ ni aasɔle koni Babilon Maŋtsɛ Nabonido kɛ ebinuu nukpa Belshazar yi aná wala daa. Enɛ kumɔ ŋwanejelɔi lɛ anyanyɔji ewo amɛdaaŋ. Amɛkpɛlɛ nɔ akɛ, nɔ ni ana lɛ yeɔ odase akɛ, lɛɛlɛŋ, mɔ ko hi shi yɛ blema ni atsɛɔ lɛ Belshazar.\nBiblia lɛ kɛɔ hu akɛ, Belshazar ye nɔ akɛ maŋtsɛ. Shi ŋwanejelɔi lɛ je enɛ hu he ŋwane. Akɛ nɔkwɛmɔnɔ lɛ, Blɔfo jeŋ shikpalɔ ko ni hi shi aaafee afi 1875, ni atsɛɔ lɛ William Talbot lɛ wie akɛ, mɛi kɛɛ “Bel-sar-ussur [Belshazar] kɛ epapa Nabonido fɛɛ ye nɔ akɛ maŋtsɛmɛi yɛ be kome too lɛ nɔŋŋ mli. Shi nɔ kome folo po bɛ ni tsɔɔ akɛ sane nɛɛ ji anɔkwale.”\nNibii ni aŋmala yɛ sũ nibii krokomɛi ni tamɔ nɔ ni wɔtsɔ hiɛ wɔwie he lɛ ahe lɛ ehã ana sane nɛɛ hu naa. Nibii ni aŋmala yɛ ekomɛi ahe lɛ tsɔɔ akɛ, Belshazar papa, Maŋtsɛ Nabonido fãa gbɛ eshiɔ maŋ lɛ maŋtiase lɛ, ni kɛ́ etee lɛ, eyayeɔ afii babaoo dani ekuɔ esɛɛ. Kɛ́ etee nakai lɛ, namɔ kwɛɔ esɛɛ? Encyclopaedia Britannica lɛ kɛɔ akɛ: “Be ni Nabonido bɛ lɛ, ekɛ maŋtsɛyeli lɛ kɛ esraafoi lɛ tsiimɔ wo Belshazar dɛŋ.” No hewɔ lɛ, yɛ gbɛ ko nɔ lɛ, Belshazar ye nɔ akɛ maŋtsɛ yɛ Babilon yɛ nakai be lɛ mli. Blema nibii kɛ wiemɔi ahe nilelɔ kpanaa ko ni atsɛɔ lɛ Alan Millard mu sane naa akɛ, eja gbɛ akɛ “Daniel wolo lɛ tsɛ Belshazar ‘maŋtsɛ.’”\nKɛ́ blema nibii yɛ ni maa saji ni awie yɛ Daniel wolo lɛ mli lɛ anɔ mi jio, eko bɛ jio lɛ, jeee no wɔmɛɔ dani wɔhe emli saji lɛ wɔye ni wɔkpɛlɛ nɔ akɛ Nyɔŋmɔ mumɔ lɛ ni hã aŋma. Mɛni hewɔ? Ejaakɛ Biblia lɛ ewie momo akɛ Ŋmalɛ muu lɛ fɛɛ jɛ Nyɔŋmɔ mumɔ lɛŋ.—2 Tim. 3:16.\nAni Ole?—February 2020


Politics Donald Trump, meet Angry Mob. Angry Mob, Donald Trump. Nice to meet you ( abcnews.go.com ) » (240 comments)\nCopyright © 1999 - 2017 Fark, Inc | Last updated: Aug 23 2017 01:28:25


Mika 6 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nSane ni Nyɔŋmɔ yɔɔ eshi Israel (1-5)\nMɛni Yehowa taoɔ yɛ odɛŋ? (6-8)\nJalɛsaneyeli, anɔkwayeli, heshibaa (8)\nIsrael fɔyeli kɛ etoigbalamɔ (9-16)\n6 Nyɛfainɛ, nyɛboa nɔ ni Yehowa kɛɔ lɛ toi. Tee shi ni ojaje osane lɛ otsɔɔ yɛ gɔji lɛ ahiɛ,Ní gɔŋkpɔi lɛ anu ogbee.+ 2 Nyɛboa Yehowa sane lɛ toi, nyɛ gɔji,Nyɛ shikpɔŋ lɛ faneshii ni yɔɔ daa lɛ,+Ejaakɛ Yehowa kɛ emaŋ lɛ yɛ sane;Ebaajaje sane ni eyɔɔ eshi Israel lɛ etsɔɔ:+ 3 “Mimaŋ, mɛni mifee bo? Mɛni mli mihã etɔ bo yɛ?+ Ye odase oshi mi. 4 Ejaakɛ mijie bo kɛje* Ejipt shikpɔŋ lɛ nɔ,+Mikpɔ̃ bo kɛje nyɔŋyeli shĩa lɛ;+Mitsu Mose kɛ Aaron kɛ Miriam kɛnyiɛ ohiɛ.+ 5 Mimaŋ, ofainɛ, kaimɔ ŋaa ni Moab maŋtsɛ Balak wo,+Kɛ hetoo ni Bileam, ni ji Beor binuu lɛ hã lɛ lɛ+—Nɔ ni tee nɔ kɛjɛ Shitim+ kɛtee Gilgal+ lɛ—Bɔ ni afee ni ole Yehowa jalɛ nifeemɔi lɛ.” 6 Mɛni mikɛaaba Yehowa hiɛ? Mɛni mikɛba ní mikɛbakula shi yɛ Nyɔŋmɔ ni yɔɔ ŋwɛi shɔŋŋ lɛ hiɛ? Ani mikɛ shãa afɔlei aba ehiɛ,Mikɛ tsinabii ni eko fɛɛ eko eye afi aba ehiɛ?+ 7 Ani Yehowa baaná gwantɛŋhii akpei abɔ,Kɛ mu fai akpei nyɔŋmai abɔ ahe miishɛɛ?+ Ani mikɛ mikromɔ binuu ahã yɛ mituatsemɔ lɛ hewɔ,Mikɛ mi diɛŋtsɛ mibi* ahã yɛ mihe esha* lɛ hewɔ?+ 8 Gbɔmɔ, ekɛɛ bo nɔ ni hi. Ni mɛni Yehowa taoɔ* yɛ odɛŋ? No kɛkɛ ji akɛ, oye jalɛ sane,*+ osumɔ anɔkwayeli,*+Ní okɛ o-Nyɔŋmɔ lɛ anyiɛ yɛ heshibaa+ mli!*+ 9 Yehowa gbee miibo kɛmiitsɛ maŋ lɛ;Mɛi ni yɔɔ hiɛshikamɔ lɛ baashe ogbɛ́i lɛ gbeyei. Nyɛboa tso* lɛ kɛ mɔ ni to tso lɛ he gbɛjianɔ lɛ toi.+ 10 Ani jwetrii ni atsɔ nɔfɔŋfeemɔ nɔ anáKɛ efa susumɔnɔ* ni shɛɛɛ, ní ahiɔ lɛ yɛ mɔ fɔŋ lɛ shĩa lɛ lolo? 11 Kɛji mihiɛ nsɛni fɔŋKɛ baagi* ni shishiumɔ nsɛni tɛi yɔɔ mli lɛ, ani mihe aaatse yɛ jeŋba mli?*+ 12 Ejaakɛ eniiatsɛmɛi lɛ eyimɔ obɔbɔ kɛ yiwalɛ,Ni emli bii lɛ wieɔ amale wiemɔi;+Amɛlilɛi ni yɔɔ amɛdaaŋ lɛ lakaa mɔ.+ 13 “No hewɔ lɛ, matswia bo nii mapila bo,+Mafee bo amaŋfɔ yɛ ohe eshai lɛ ahewɔ. 14 Obaaye nii, shi otɔŋ;Nɔ ko nɔ ko ehiŋ omli.+ Nɔ ni obaajie lɛ, okɛyaŋ shweshweeshwe,Ni nɔ ni okɛbaaya hu lɛ, mikɛbaahã klante. 15 Obaadu nii,* shi okpaŋ eko. Obaanaanaa oliv yibii anɔ, shi onáŋ mu kɛfee nɔ ko;Ni obaafee wain hee, shi onuŋ wain ko.+ 16 Ejaakɛ nyɛyeɔ Omri mlai lɛ kɛ Ahab shĩa lɛ nifeemɔi lɛ fɛɛ anɔ,+Ni nyɛnyiɛɔ yɛ amɛŋaawoo lɛ naa. No hewɔ ni mahã otsɔ nɔ ko ni hãa mɔ he jɔ̃ɔ eheNi mahã emli bii lɛ atsɔ nɔ ko ni hãa mɛi boɔ tsia* lɛ;+Ni obaatere majimaji lɛ ahefɛoyeli lɛ.”+\n^ Loo “mijie bo kɛkwɔ kɛje.”\n^ Loo “yibii ni jɛ migbɔmɔtso lɛ mli.”\n^ Loo “misusuma he esha.”\n^ Loo “biɔ.”\n^ Loo “ofee nɔ ni ja; okakwɛ hiɛiaŋ.”\n^ Loo “omli ahi ní osuɔmɔ lɛ akatsake.” Hebri sht. ŋm., “osumɔ suɔmɔ ni tsakeee.”\n^ Loo “Ní okaye otsuinaa sane yɛ nyiɛmɔ ni okɛ o-Nyɔŋmɔ lɛ nyiɛ lɛ mli.”\n^ Ni ji, toigbalamɔ tso.\n^ Loo “kotoku.”\n^ Loo “mafee mɔ ko ni sane ko bɛ ehe?”\n^ Loo “Obaadu dumɔwui.”\n^ Hebri sht. ŋm., “nɔ ko ni hãa mɛi kpãa bɛlɛ.”


Lala 87 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nZion, anɔkwa Nyɔŋmɔ lɛ maŋ\nMɛi ni afɔ amɛ yɛ Zion (4-6)\nKora bihii lɛ anɔ.+ Lala ni afo. Lala. 87 Emaŋ lɛ faneshi lɛ yɛ gɔji krɔŋkrɔŋi lɛ anɔ.+ 2 Yehowa sumɔɔ Zion agbói lɛ+Fe Yakob mama tsũi lɛ fɛɛ. 3 Ao anɔkwa Nyɔŋmɔ lɛ maŋ, awieɔ ohe anunyam wiemɔi.+ (Sela) 4 Mikɛ Rahab+ kɛ Babilon baafata mɛi ni le mi lɛ ahe;Naa Filistia kɛ Tiro kɛ Kush. Abaakɛɛ akɛ: “Mɔ nɛ ji mɔ ni afɔ lɛ yɛ jɛmɛ.” 5 Ni abaakɛɛ yɛ Zion he akɛ: “Afɔ amɛteŋ mɔ fɛɛ mɔ yɛ emli.” Ni Mɔ Ni Nɔ Kwɔ Fe Fɛɛ lɛ baahã ema shi shiŋŋ. 6 Kɛ́ aaŋma jeŋmaji lɛ agbɛ́ii lɛ, Yehowa baakɛɛ akɛ: “Mɔ nɛ ji mɔ ni afɔ lɛ yɛ jɛmɛ.” (Sela) 7 Lalɔi+ lɛ kɛ mɛi ni joɔ kɛbɔleɔ+ lɛ lɛ baakɛɛ akɛ: “Minuhiŋmɛii lɛ fɛɛ yɛ omli.”*+\n^ Loo “Kɛhã mi lɛ, bo oŋɔɔ nibii fɛɛ jɛ.”


Petro kɛ Anania Male—Mɛni Wɔbaanyɛ Wɔkase Kɛjɛ Mli? | Tsɔɔmɔ Gbekɛbii\nKANEMƆ YƐ Afrikaans Albania Amharic Arabic Armenia Armenia (West) Aymara Bicol Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Guarani Gun Haitian Creole Hebri Hela Hiligaynon Hindi Hungary Igbo Iloko Indonesia Italia Japan Kikuyu Kinyarwanda Kirghiz Korea Kwangali Latvia Lingala Lithuania Luo Malagasy Mongolia Myanmar Ngabere Norway Nzema Ossetia Papiamento (Curaçao) Persia Poland Portuguese (Brazil) Punjabi Quechua (Bolivia) Rarotongan Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Sweden Tagalog Tajiki Tatar Telugu Tetun Dili Thailand Tigrinya Tiv Tsonga Turkey Twi Ukrain Vietnam Xhosa Yoruba Zulu\nTaakɛ ole lɛ, amale ji nɔ ko ni owie ni ole akɛ ebɛ mli. Ani omale pɛŋ?— * Onukpai komɛi ni sumɔɔ Nyɔŋmɔ lɛ po emale pɛŋ. Ekolɛ ole mɔ ko yɛ Biblia lɛ mli ni male. Atsɛɔ lɛ Petro, eji Yesu kaselɔi 12 lɛ ateŋ mɔ kome. Ha wɔbo nɔ hewɔ ni emale lɛ toi.\nBeni amɔ Yesu sɛɛ lɛ, akɛ lɛ tee osɔfonukpa lɛ shĩa. No mli lɛ, je ena waa diɛŋtsɛ. Petro bote osɔfonukpa lɛ shĩa lɛ mli shi anaaa ehiɛ akɛ Petro ni. Beni la ko kpɛ lɛ, osɔfonukpa lɛ tsulɔ yoo ni ha Petro ba shĩa lɛ mli lɛ na ehiɛ ni eyoo lɛ. Tsulɔ yoo lɛ kɛɛ lɛ akɛ: ‘Bo hu té okɛ Yesu, nyiɛɔ.’ Akɛni Petro she gbeyei hewɔ lɛ, ekɛɛ dabi.\nBiblia lɛ kɛɛ akɛ, sɛɛ mli lɛ ‘yoo kroko hu na lɛ.’ Ekɛɛ akɛ: ‘Mɔ nɛ hu kɛ Yesu yɔɔ.’ Petro kɛɛ dabi ekoŋŋ. Be fioo sɛɛ lɛ, mɛi krokomɛi hu tee Petro ŋɔɔ amɛyakɛɛ lɛ akɛ: “Anɔkwale ji akɛ, amɛteŋ mɔ kome ji bo.”\nPetro she gbeyei. No hewɔ lɛ, emale nɔ ni ji shii etɛ nɔ akɛ: ‘Mileee nuu nɛɛ!’ Wuɔ gbɛɛ. Yesu kwɛ Petro hiɛ, kɛkɛ ni Petro kai Yesu wiemɔ ni ekɛɛ lɛ ŋmɛlɛtswai fioo ni tsɔ hiɛ lɛ, Yesu kɛɛ lɛ akɛ: “Dani wuɔ aaagbɛɛ lɛ, oookpa yɛ misɛɛ shii etɛ.’ Kɛkɛ ni Petro bɔi yaafo. Sane lɛ dɔ lɛ waa!\nAni nɔ ko tamɔ nakai baanyɛ aba onɔ?— Ekolɛ oyɛ skul, ni onu ni skulbii lɛ ekomɛi miiwie Yehowa Odasefoi lɛ ahe. Amɛteŋ mɔ kome kɛɛ: “Amɛŋaaa aflaŋaa lɛ.” Mɔ ko hu bakɛɛ akɛ: “Amɛnɔɔɔ amɛhaa amɛmaŋ.” Kɛkɛ ni mɔ kroko hu bakɛɛ akɛ: “Jeee Kristofoi ji amɛ lɛɛlɛŋ, ejaakɛ amɛyeee Blonya.” Nɔŋŋ kɛkɛ ni mɔ kome tsɔ ehiɛ eha bo ni ebi bo akɛ: “Bɛ Yehowa Odasefoi lɛ ateŋ mɔ kome ji bo?” Mɛni obaakɛɛ?—\nJa okase nii kɛsaa ohe momo dani obaanyɛ oha nakai sanebimɔ lɛ hetoo jogbaŋŋ. No mli lɛ, Petro esako ehe etoko. Beni abibii lɛ saji ni eshe gbeyei lɛ, emale! Shi edɔ lɛ waa akɛ efee nakai, ni Nyɔŋmɔ kɛ ehe esha lɛ ke lɛ.\nAnania ji mra beaŋ Kristo kaselɔ ko hu ni male. Shi Nyɔŋmɔ kɛ Anania kɛ eŋa Safira fɛɛ ahe eshai ekeee amɛ. Safira kɛ ewu Anania fee ekome ni amɛmale. Ha wɔkwɛ nɔ hewɔ ni Nyɔŋmɔ kɛ Anania kɛ Safira ahe ekeee amɛ lɛ.\nGbii nyɔŋma sɛɛ beni Yesu eshi ekaselɔi ni eku esɛɛ kɛtee Nyɔŋmɔ ŋɔɔ yɛ ŋwɛi lɛ, abaptisi mɛi aaafee 3,000 sɔŋŋ yɛ Yerusalem. Mɛi nɛɛ ateŋ babaoo jɛ maji ni yɔɔ shɔŋŋ lɛ amli amɛba amɛbaye Pentekoste Gbi Jurɔ lɛ, ni beni amɛtsɔmɔ Yesu kaselɔi lɛ sɛɛ lɛ, amɛsumɔ akɛ amɛbaahi shi be fioo koni amɛkase amɛhemɔkɛyeli hee lɛ he nii. No hewɔ lɛ, Yesu kaselɔi lɛ ateŋ mɛi komɛi kɛ amɛ diɛŋtsɛ amɛshika kwɛ mɛi nɛɛ.\nAnania kɛ eŋa Safira hu hɔɔ amɛnibii komɛi koni amɛná shika ni amɛkɛye amɛbua mɛi ni abaptisi etsɛko nɛɛ. Beni Anania ba ni ekɛ shika lɛ baaha Yesu kaselɔi lɛ, ekɛɛ amɛ akɛ nibii ni ehɔɔ lɛ shika lɛ fɛɛ ekɛba lɛ. Shi jeee nakai kwraa! Ekɔ shika lɛ eko! Nyɔŋmɔ ha Petro le sane nɛɛ, no hewɔ lɛ Petro kɛɛ Anania akɛ: “Jeee gbɔmɛi omale otsɔɔ nɛɛ, shi Nyɔŋmɔ moŋ ni.” Kɛkɛ ni Anania gbee shi ni egbo! Aaafee ŋmɛlɛtswai etɛ sɛɛ lɛ, eŋa Safira ba jɛmɛ. Akɛni eleee nɔ ni eba ewu nɔ hewɔ lɛ, lɛ hu emale ni egbee shi ni egbo.\nMɛɛ nikasemɔ po enɛ ji nɛkɛ: Ehe miihia ni wɔwie anɔkwale! Lɛɛlɛŋ, esa akɛ wɔ fɛɛ wɔkase nii kɛjɛ enɛ mli. Kɛlɛ, wɔteŋ mɔ fɛɛ mɔ tɔ̃ɔ, titri lɛ kɛ́ gbekɛbii ji wɔ. Ani eŋɔɔɔ onaa akɛ Yehowa sumɔɔ osane ni ekɛ ohe esha baake bo tamɔ bɔ ni ekɛ Petro he esha ke lɛ lɛ?— Shi kaimɔ akɛ, esa akɛ wɔwie anɔkwale. Ni kɛ́ wɔmale lɛ, eyɛ hiɛdɔɔ waa, ni esa akɛ wɔkpa Nyɔŋmɔ fai koni ekɛ wɔhe eshai ake wɔ. Ekolɛ nakai ji bɔ ni Petro fee, ni Nyɔŋmɔ kɛ ehe esha ke lɛ. Kɛ́ wɔbɔ mɔdɛŋ waa koni wɔkamale dɔŋŋ lɛ, Nyɔŋmɔ kɛ wɔ hu wɔhe eshai baake wɔ!\nBɔfoi lɛ Asaji 2:38-42; 4:32-37; 5:1-11\nKɛmaje Mɔ Ko Kɛmaje Mɔ Ko Petro kɛ Anania Male—Mɛni Wɔbaanyɛ Wɔkase Kɛjɛ Mli?


Time in Cheboksary, Chuvash Republic, Russia. What time is it in Cheboksary right now?\nCheboksary, Russia ▾ Cheboksary\nTime in Cheboksary, Chuvash Republic, Russia\nCheboksary’s time zone: UTC+03:00 or MSK\nDaylight saving time (DST) changes in Cheboksary\nNo daylight saving time (DST) in Cheboksary.\nSunrise and sunset time for Cheboksary\nDay length: 7h 59m 7s\nSee the monthly sunrise, sunset, and twilight table for Cheboksary\nCheboksary’s coordinates: 56°07′55″ N, 47°15′06″ E\nWikipedia article: Cheboksary\nFreemeteo.com: Cheboksary’s weather


Kristo Eye nɔ Afii 100! | Nikasemɔ\nKANEMƆ YƐ Afrikaans Blɔfo Cakchiquel (Central) Cambodia Chitonga Chokwe Chol Cibemba Cinyanja Dangme Ewe French Ga Garifuna Greenland Hmong (White) Iban Italia Karen (S'gaw) Kikaonde Kikongo Kiluba Kimbundu Kisonge Kongo Kwangali Kwanyama Lamba Laos Lingala Lunda Luvale Malta Mam Mambwe-Lungu Mauritia Creole Mazatec (Huautla) Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Nyaneka Nzema Otetela Pidgin (Cameroon) Portugal Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahiti Tlapanec Tojolabal Totonac Tshiluba Tsonga Twi Umbundu Venda Wayuunaiki Xhosa Zulu\n“Toiŋjɔlɛ Nyɔŋmɔ lɛ . . . asaa nyɛ kɛ nibii kpakpai fɛɛ koni nyɛfee esuɔmɔnaa nii.”—HEBRIBII 13:20, 21.\nLALAI: 136, 14\nYƐ AFII 100 NI EHO NƐƐ AMLI LƐ, . . .\nmɛɛ dɛŋdadei akɛtsu nii kɛshiɛ Maŋtsɛyeli lɛ he sane kpakpa lɛ?\nmɛɛ gbɛi hei anɔ atsɔ ashiɛ sane kpakpa lɛ?\nmɛɛ skul srɔtoi akɛtsɔse mɛi ni shiɛɔ Maŋtsɛyeli lɛ he sane kpakpa lɛ?\n1. Mɛni hãa wɔnaa akɛ Maŋtsɛyeli lɛ he sane lɛ shiɛmɔ kã Yesu tsui nɔ waa?\nBE NI Yesu yɔɔ shikpɔŋ lɛ nɔ lɛ, ewie Nyɔŋmɔ Maŋtsɛyeli lɛ he waa. Anɔkwa, ewie Maŋtsɛyeli lɛ he fe nibii krokomɛi fɛɛ. Yɛ afii etɛ kɛ fã ni ekɛtsu shiɛmɔ nitsumɔ lɛ mli lɛ, etsĩ Maŋtsɛyeli lɛ tã fe shii 100. Enɛ hãa wɔnaa akɛ, Maŋtsɛyeli lɛ kã Yesu tsui nɔ waa.—Kanemɔ Mateo 12:34.\n2. Be ni Yesu kɛ fãmɔ ni yɔɔ Mateo 28:19, 20 lɛ hã lɛ, eeenyɛ efee akɛ mɛi enyiɛ yɔɔ jɛmɛ? Ni mɛni hewɔ wɔkɛɔ nakai?\n2 Be ni atee Yesu shi lɛ sɛɛ etsɛɛɛ lɛ, ekɛ ekaselɔi fe 500 wie yɛ kpee ko ni ekɛ amɛ fee lɛ shishi. (1 Korintobii 15:6) Eeenyɛ efee akɛ, kpee nɛɛ shishi Yesu fã akɛ ashiɛ Maŋtsɛyeli lɛ he sane lɛ ahã “mɛi ni jɛ jeŋmaji lɛ fɛɛ mli” lɛ. Nitsumɔ nɛɛ jeee nitsumɔ bibioo. * (Kwɛmɔ shishigbɛ niŋmaa lɛ.) Yesu gba akɛ, abaashiɛ sane lɛ “kɛyashi shihilɛ gbɛjianɔtoo lɛ naagbee,” ni tsɔɔ akɛ, abaatsu afii babaoo. Ŋmɛnɛ lɛ, kɛ́ oshiɛ sane kpakpa lɛ, oowo Yesu gbalɛ lɛ obɔ.—Mateo 28:19, 20.\n3. Mɛɛ nibii etɛ eye ebua wɔ ni wɔshiɛ sane kpakpa lɛ?\n3 Be ni Yesu fã esɛɛnyiɛlɔi lɛ akɛ amɛyashiɛ lɛ, ekɛɛ amɛ akɛ: “Mikɛ nyɛ yɛ.” (Mateo 28:20) No hewɔ lɛ, Yesu wo amɛ shi akɛ ebaakudɔ shiɛmɔ nitsumɔ lɛ, ni ebaaye ebua amɛ ni amɛshiɛ yɛ je lɛŋ fɛɛ. Wɔ hu, Yehowa kɛ wɔ yɛ. Ehã wɔ “nibii kpakpai fɛɛ” ni baaye abua wɔ ni wɔshiɛ. (Hebribii 13:20, 21) Yɛ nikasemɔ nɛɛ mli lɛ, wɔbaasusu nibii kpakpai nɛɛ etɛ ahe: (1) dɛŋdadei ni wɔkɛtsu nii, (2) gbɛi srɔtoi ni wɔtsɔ nɔ wɔshiɛ sane kpakpa lɛ, kɛ (3) skul srɔtoi ni ato he gbɛjianɔ ahã wɔ. Hã wɔje shishi kɛ dɛŋdadei ni wɔkɛtsu nii yɛ afii 100 ni eho nɛɛ amli lɛ.\nDƐŊDADEI NI EYE EBUA NYƆŊMƆ WEBII LƐ YƐ SHIƐMƆ NITSUMƆ LƐ MLI\n4. Mɛɛ gbɛ nɔ dɛŋdadei srɔtoi pii ni wɔkɛtsu nii lɛ eye ebua wɔ yɛ shiɛmɔ nitsumɔ lɛ mli?\n4 Yesu kɛ Maŋtsɛyeli lɛ he sane lɛ to dumɔwu he, ni ewie akɛ aduɔ dumɔwu nɛɛ yɛ sũi srɔtoi amli. (Mateo 13:18, 19) Dani okwaafonyo baadu nii lɛ, ekɛ dɛŋdadei srɔtoi pii saa sũ lɛ. Wɔ-Maŋtsɛ lɛ hu ehã wɔ dɛŋdadei srɔtoi ni wɔbaanyɛ wɔkɛtsu nii kɛye wɔbua mɛi ni amɛbo sane ni wɔshiɛɔ lɛ toi. Dɛŋdadei nɛɛ ekomɛi yɛ ni akɛtsu nii be kukuoo ko pɛ, ni ekomɛi hu yɛ ni akɛtsu nii kɛbashi ŋmɛnɛ. Shi dɛŋdadei nɛɛ fɛɛ eye ebua wɔ ni wɔnyɛ wɔtsu shiɛmɔ nitsumɔ lɛ jogbaŋŋ.\nOdaseyeli woji lɛ ye ebua mɛi hei babaoo ni amɛbɔi shiɛmɔ\n5. Mɛni ji odaseyeli wolo? Ni te akɛtsu nii ahã tɛŋŋ?\n5 Yɛ afi 1933 lɛ, shiɛlɔi kɛ woji bibii komɛi ni aŋmala shiɛmɔ wiemɔi yɛ amɛnɔ lɛ bɔi nitsumɔ. Atsɛɔ woji nɛɛ odaseyeli woji. Shiɛmɔ wiemɔi ni yɔɔ woji nɛɛ anɔ lɛ ashishinumɔ waaa kwraa, ni amɛsɛɛ kɛlɛɛɛ hu. Dɛŋdade nɛɛ ye ebua mɛi hei babaoo ni amɛbɔi shiɛmɔ. Yɛ be kɛ beiaŋ lɛ, afeɔ odaseyeli wolo hee ni hiɛ shiɛmɔ wiemɔ kroko. Be ni nyɛminuu ko ni atsɛɔ lɛ Erlenmeyer lɛ kɛ odaseyeli woji bibii nɛɛ eko bɔi nitsumɔ lɛ, no mli lɛ eye aaafee afii nyɔŋma. Ewie akɛ: “Hiɛkpamɔ wiemɔ ni wɔkɛfɔɔ nitsumɔ ji, ‘Ofainɛ, masumɔ ni okane wolo bibioo nɛɛ.’ Kɛ́ shĩatsɛ lɛ kane wolo lɛ egbe naa lɛ, wɔhãa lɛ wɔwoji lɛ eko, kɛkɛ lɛ wɔtee.”\n6. Mɛɛ gbɛ nɔ odaseyeli woji lɛ ye ebua shiɛlɔi?\n6 Odaseyeli woji lɛ ye ebua shiɛlɔi srɔtoi yɛ gbɛi srɔtoi anɔ. Akɛ nɔkwɛmɔnɔ lɛ, no mli lɛ amɛteŋ mɛi komɛi yɛ ni miitao ashiɛ, shi amɛhiɛ gboɔ, ejaakɛ amɛlé nɔ ni amɛbaawie kɛ́ amɛtee mɛi lɛ aŋɔɔ. Shiɛlɔi komɛi hu yɛ ekãa waa. Shi naagba lɛ ji akɛ, kɛ́ amɛshɛ shinaa lɛ naa lɛ, amɛmiisumɔ ni amɛgba shĩatsɛmɛi lɛ nibii fɛɛ ni amɛkase yɛ Biblia lɛ mli lɛ yɛ minitii fioo ko pɛ mli. Ni bei komɛi lɛ, amɛkɛ saji lɛ mamɔɔ shi kpookpoo. Odaseyeli woji lɛ ye ebua shiɛlɔi fɛɛ, ejaakɛ saji ni yɔɔ amɛnɔ lɛ yɛ kuku ni amɛshishinumɔ waaa.\n7. Mɛni ji naagbai komɛi ni nyɛmimɛi lɛ kɛkpe be ni amɛkɛ odaseyeli woji tsuɔ nii lɛ?\n7 Shi nyɛmimɛi lɛ kɛ naagbai komɛi kpe. Nyɛmi yoo ko ni atsɛɔ lɛ Grace Estep lɛ wie akɛ: “Bei komɛi lɛ, shĩatsɛ lɛ baabi bo akɛ, ‘Ni mɛni aŋma yɛ nɔ? Onyɛɛɛ okɛɛ mi nɔ ni ji?’” Bei komɛi hu lɛ, shĩatsɛmɛi lɛ nyɛɛɛ akane nɔ ni aŋma yɛ wolo lɛ nɔ lɛ. Mɛi komɛi hu heɔ wolo lɛ kɛkɛ lɛ amɛŋa shinaa lɛ amɛtee. Mɛi komɛi hu tserɛɔ wolo lɛ mli, ejaakɛ amɛsumɔɔɔ Odasefoi asane. Shi yɛ naagbai nɛɛ ni nyɛmimɛi lɛ kɛkpe lɛ fɛɛ sɛɛ lɛ, odaseyeli woji lɛ ye ebua amɛ ni amɛnyɛ amɛshiɛ amɛhã mɛi, ni abale amɛ akɛ mɛi ni shiɛɔ Maŋtsɛyeli lɛ he sane kpakpa lɛ.\n8. Mɛɛ gbɛ nɔ akɛ gramafon lɛ tsu nii? (Kwɛmɔ mfoniri ni yɔɔ nikasemɔ lɛ shishijee lɛ.)\n8 Yɛ afi 1930 sɛɛ lɛ, dɛŋdade kroko ni nyɛmimɛi lɛ kɛtsu nii ji, gramafon. Nyɛmimɛi lɛ ekomɛi wo gramafon lɛ Aaron, ejaakɛ ebatsɔ amɛnaawielɔ. (Kanemɔ 2 Mose 4:14-16.) Kɛ́ shiɛlɔi lɛ tee mɛi lɛ aŋɔɔ lɛ, amɛbiɔ amɛ kɛji amɛbaasumɔ ni amɛbo Biblia mli wiemɔ kuku ko toi. Kɛ́ shĩatsɛ lɛ kpɛlɛ lɛ, amɛtswaa wiemɔ lɛ amɛhãa lɛ, kɛkɛ lɛ no sɛɛ lɛ, amɛhã lɛ wɔwoji lɛ eko. Bei komɛi lɛ, weku muu lɛ fɛɛ baa amɛbaboɔ wiemɔ lɛ toi! Yɛ afi 1934 lɛ, Watch Tower Society lɛ bɔi gramafon bibii ni etsiii feemɔ, koni nyɛmimɛi lɛ kɛya shiɛmɔ. Be ni yi wulaa shi lɛ, aná maŋshiɛmɔi srɔtoi 92 ni abaanyɛ atswa yɛ gramafon lɛ nɔ.\n9. Mɛɛ gbɛ nɔ gramafon lɛ ye ebua mɛi?\n9 Be ni nuu ko ni atsɛɔ lɛ Hillary Goslin, ni amrɔ nɛɛ ebatsɔ nyɛmi lɛ, bo Biblia mli maŋshiɛmɔi nɛɛ eko toi lɛ, ema gramafon lɛ koni etswa maŋshiɛmɔ lɛ ehã ekutsoŋbii lɛ, ni gramafon lɛ hi eŋɔɔ otsi. Mɛi ni bo toi lɛ ateŋ mɛi babaoo ná anɔkwale lɛ he miishɛɛ, akɛ amɛ kase nii, ni abaptisi amɛ. Afii komɛi asɛɛ lɛ, Nyɛminuu Goslin biyei enyɔ lɛ fɛɛ ná hegbɛ amɛtee Gilead Skul lɛ eko ni amɛbatsɔmɔ maŋsɛɛ sɔɔlɔi. Gramafon lɛ ye ebua mɛi hei babaoo ni amɛbɔi shiɛmɔ, taakɛ bɔ ni odaseyeli woji lɛ fee lɛ nɔŋŋ. Sɛɛ mli lɛ, Yesu tsɔ Teokrase Sɔɔmɔ Skul lɛ nɔ etsɔse ewebii lɛ, koni amɛnyɛ amɛtsɔɔ mɛi anii jogbaŋŋ.\nATSƆ GBƐI SRƆTOI ANƆ ASHIƐ AHÃ MƐI\n10, 11. Mɛɛ gbɛ nɔ atsɔ adafitswaa woji kɛ redio nɔ ashiɛ sane kpakpa lɛ? Ni mɛni hewɔ gbɛi nɛɛ ye omanye lɛ?\n10 Yesu Kristo, ni ji Maŋtsɛyeli lɛ nɔ Maŋtsɛ lɛ, ekudɔ Nyɔŋmɔ webii lɛ ni amɛtsɔ gbɛi srɔtoi anɔ amɛshiɛ amɛhã mɛi babaoo. Gbɛi srɔtoi nɛɛ eye ebua nitsumɔ lɛ waa, titri lɛ be ni nitsulɔi lɛ ayi faaa lɛ. (Kanemɔ Mateo 9:37.) Akɛ nɔkwɛmɔnɔ lɛ, afii pii ni eho nɛ lɛ, atsɔ adafitswaa woji anɔ ashiɛ sane kpakpa lɛ. Daa otsi lɛ, Nyɛminuu Russell ŋmaa Biblia mli wiemɔ ko ni ekɛmajeɔ nitsumɔhe ko ni kɛ nitsumɔhei krokomɛi ni kalaa adafitswaa woji lɛ sharaa lɛ. Amɛ hu amɛkɛ sane ni ekɛmaje amɛ lɛ majeɔ mɛi ni kalaa adafitswaa woji yɛ Canada, Yuropa, kɛ United States. Be ni shɛɔ afi 1913 lɛ, aakala Nyɛminuu Russell wiemɔi lɛ yɛ adafitswaa woji 2,000 amli, ni mɛi aaafee 15,000,000 sɔŋŋ ji mɛi ni kaneɔ!\nAtsɔ redio kɛ adafitswaa woji anɔ ahã mɛi pii ni yɔɔ hei ni shiɛlɔi fioo ko pɛ yɔɔ lɛ nu sane kpakpa lɛ\n11 Gbɛ kroko ni akɛtsu nii waa kɛshiɛ sane kpakpa lɛ ji kɛtsɔ redio nɔ. Yɛ April 16, 1922 lɛ, Nyɛminuu Rutherford hã maŋshiɛmɔ ko yɛ redio lɛ nɔ, ni mɛi aaafee 50,000 bo toi. Etsɛɛɛ ni wɔ diɛŋtsɛ wɔná wɔredio steshɛŋ. Atsɛɔ redio steshɛŋ nɛɛ WBBR, ni February 24, 1924 ji be klɛŋklɛŋ ni wɔba kpãa nɔ. December 1, 1924, Buu-Mɔɔ lɛ wie akɛ: “Kɛjɛ be ni wɔbɔi shiɛmɔ nɛɛ, etamɔ nɔ ni redio lɛ ji gbɛ ni yɔɔ ofoo ni mɔɔ shi fe fɛɛ ni atsɔ nɔ ashiɛ anɔkwale lɛ.” Atsɔ redio lɛ nɔ ahã mɛi pii ni yɔɔ hei ni shiɛlɔi fioo ko pɛ yɔɔ lɛ nu sane kpakpa lɛ, taakɛ bɔ ni atsɔ adafitswaa woji anɔ afee lɛ pɛpɛɛpɛ.\nShiɛlɔi pii nyaa maŋ odaseyeli he, ni amɛsumɔɔ ni amɛgbala mɛi ajwɛŋmɔ kɛya wɔwɛbsaiti lɛ nɔ (Kwɛmɔ kuku 12, 13)\n12. (a) Te gbɛi srɔtoi ni atsɔɔ nɔ ashiɛɔ yɛ maŋ lɛ ateŋ nɔ ni onyaa he waa? (b) Kɛ́ wɔsheɔ maŋ odaseyeli gbeyei lɛ, mɛni baanyɛ aye abua wɔ ni wɔfee ekãa?\n12 Ŋmɛnɛ lɛ, maŋ odaseyeli ji gbɛ ko ni mɔɔ shi ni wɔtsɔɔ nɔ wɔyeɔ mɛi odase. Amrɔ nɛɛ, wɔmiibɔ mɔdɛŋ ni wɔnine ashɛ mɛi anɔ yɛ hei ni mɛi damɔɔ amɛkwɔɔ tsɔji, oketekei ashidaamɔhei, tsɔji amaamɔhei, maŋ jara nɔ, kɛ jaji anɔ. Ani osheɔ maŋ odaseyeli gbeyei? Kɛ́ nakai ni lɛ, sɔlemɔ obi Yehowa dɛŋ yelikɛbuamɔ, ni osusu nɔ ni nɔkwɛlɔ gbɛfalɔ ko ni atsɛɔ lɛ Manera lɛ wie lɛ he, ewie akɛ: “Wɔna gbɛi hei fɛɛ ni atsɔɔ nɔ ashiɛɔ lɛ akɛ gbɛ kroko ni wɔbaanyɛ wɔtsɔ nɔ wɔsɔmɔ Yehowa, wɔtsɔɔ akɛ wɔyeɔ lɛ anɔkwa, wɔhã ana akɛ wɔhiɛ wɔhemɔkɛyeli lɛ mli, ni akɛ wɔfee klalo akɛ wɔbaasɔmɔ lɛ yɛ gbɛ fɛɛ gbɛ ni ebaatsɔɔ wɔ lɛ nɔ.” Kɛ́ wɔfee ekãa ni wɔka gbɛi hei ni atsɔɔ nɔ ashiɛɔ lɛ wɔkwɛ lɛ, ehãa wɔkɛ wɔhiɛ fɔ̃ɔ Yehowa nɔ waa, ni wɔbatsɔmɔɔ shiɛlɔi ni he esa.—Kanemɔ 2 Korintobii 12:9, 10.\n13. Mɛni hewɔ ehi waa akɛ wɔbaagbala mɛi ajwɛŋmɔ kɛya wɔwɛbsaiti lɛ nɔ lɛ? Gbaa niiashikpamɔi komɛi ni oná be ni okɛ wɔwɛbsaiti lɛ tsu nii lɛ.\n13 Shiɛlɔi pii sumɔɔ ni amɛwie wɔwɛbsaiti lɛ, ni ji jw.org lɛ he amɛtsɔɔ mɛi. Mɛi ni yaa wɔwɛbsaiti lɛ nɔ lɛ baanyɛ aŋɔ wɔwoji lɛ eko yɛ wiemɔi fe 700 amli. Daa gbi lɛ, mɛi 1,600,000 kɛ sɛɛ yaa wɔwɛbsaiti lɛ nɔ. Be ko ni eho lɛ, wɔtsɔɔ redio nɔ wɔhãa mɛi ni yɔɔ hei ni etse amɛhe banee lɛ nuɔ sane kpakpa lɛ. Ŋmɛnɛ lɛ, wɔmiifee nakai kɛtsɔ wɔwɛbsaiti lɛ nɔ.\nSKUL SRƆTOI NI AKƐTSƆSEƆ MƐI NI SHIƐƆ SANE KPAKPA LƐ\n14. Mɛni ehe bahia ni atsɔɔ shiɛlɔi? Ni mɛɛ skul eye ebua wɔ ni wɔle nitsɔɔmɔ?\n14 Dɛŋdadei kɛ gbɛi srɔtoi ni atsɔɔ nɔ ashiɛɔ ni wɔsusu he lɛ wo yibii waa. Kɛ̃lɛ, ehe bahia ni atsɔse mɛi ni shiɛɔ lɛ. Akɛ nɔkwɛmɔnɔ lɛ, bei komɛi lɛ, shĩatsɛmɛi lɛ kɛ nɔ ni atswaa yɛ gramafon lɛ nɔ lɛ kpãaa gbee. Aloo ekolɛ amɛmiisumɔ ni akɛ amɛ akase nii. No hewɔ lɛ, ehe bahia ni shiɛlɔi lɛ ale bɔ ni akɛ hiɛshikamɔ hãa mɛi ni biɔ wɔhemɔkɛyeli lɛ he saji lɛ hetoo, kɛ bɔ ni akɛ mɛi kaseɔ Biblia lɛ. Nyɛminuu Knorr na akɛ ehe miihia ni atsɔɔ shiɛlɔi lɛ anii, koni amɛle bɔ ni amɛbaawie kɛ́ amɛtee shiɛmɔ. Ekã shi faŋŋ akɛ, Nyɔŋmɔ mumɔ lɛ ji nɔ ni hã eyɔse enɛ. No hewɔ lɛ, yɛ afi 1943 lɛ, ato Teokrase Sɔɔmɔ Skul lɛ he gbɛjianɔ yɛ asafoi lɛ amli, ni skul nɛɛ eye ebua wɔ fɛɛ ni wɔhe esa kɛ nitsɔɔmɔ.\n15. (a) Be ni nyɛmimɛi komɛi kɛ́ amɛhe wo Teokrase Sɔɔmɔ Skul lɛ mli klɛŋklɛŋ kwraa lɛ, te etee lɛ tɛŋŋ? (b) Mɛɛ niiashikpamɔ oná ni tsɔɔ akɛ Yehowa eye eshiwoo ni yɔɔ Lala 32:8 lɛ nɔ?\n15 Nyɛmimɛi hii pii yɛ ni no mli lɛ amɛnyɛɛɛ amɛwie yɛ mɛi ahiɛ. Nyɛmi nuu ko ni atsɛɔ lɛ Ramu lɛ kaiɔ klɛŋklɛŋ nifeemɔ ni ená yɛ skul lɛ mli. Etsu nifeemɔ nɛɛ he nii yɛ afi 1944, ni ekɔɔ nuu ko ni atsɛɔ lɛ Doeg, ni awie ehe yɛ Biblia lɛ mli lɛ he. Ewie akɛ: “Minakutsei tswiatswia amɛhe, miniji kpokpo, ni minyanyɔji bɔi kpokpomɔ.” Ekɛfata he akɛ: “No ji be klɛŋklɛŋ ni mikwɔ kpoku lɛ, shi mihãaa no aje minijiaŋ wui.” Eyɛ mli akɛ ebɛ mlɛo moŋ, shi gbekɛbii hu kɛ amɛhe wo skul lɛ mli. Nyɛminuu Manera kaiɔ nɔ ni ba be ni gbekɛ nuu fioo ko bafee eklɛŋklɛŋ nifeemɔ yɛ skul lɛ mli lɛ. Ewie akɛ: “Ŋmiŋmi mɔ lɛ aahu akɛ, be ni eje enifeemɔ lɛ shishi nɔŋŋ ni ebɔi yaafo. Shi akɛni etswa efai shi akɛ ebaatsu nifeemɔ lɛ he nii hewɔ lɛ, eyɛ mli akɛ eefo moŋ, shi emia ehiɛ egbe naa.” Kɛ́ otee asafoŋ kpee lɛ, ani okɛ ohe woɔ mli? Ani ohãa saji ahetoo? Mɛi komɛi efeee nakai, ejaakɛ amɛhiɛ miigbo, loo amɛnuɔ he akɛ amɛhe esako. Shi kɛ́ wɔsɔle wɔhã Yehowa ní eye ebua wɔ ni wɔfee ekãa lɛ, ebaaye ebua wɔ, taakɛ eye ebua nyɛmimɛi ni kɛ amɛhe wo Teokrase Sɔɔmɔ Skul lɛ mli be ni aje shishi klɛŋklɛŋ kwraa lɛ.—Kanemɔ Lala 32:8.\nKɛjɛ afi 1943 lɛ, Gilead Skul lɛ etsɔse mɛi fe 8,500, ni akɛ amɛ etee maji aaafee 170 anɔ\n16. (a) Kɛjɛ be ni ato Gilead Skul lɛ shishi yɛ afi 1943 lɛ, mɛni enyɛ etsu? (b) Kɛjɛ afi 2011 lɛ, namɛi afɔ̃ɔ amɛ nine ni amɛya skul nɛɛ eko?\n16 Yehowa asafo lɛ etsɔse mɛi kɛtsɔ Gilead Skul lɛ hu nɔ. Nɔ kome ni skul lɛ feɔ ji, eyeɔ ebuaa mɛi ni yaa eko lɛ koni amɛnya sane kpakpa shiɛmɔ nitsumɔ lɛ he. Ato Gilead Skul lɛ shishi yɛ afi 1943, ni kɛjɛ nakai beiaŋ kɛbaa nɛɛ, skul lɛ etsɔse mɛi fe 8,500, ni akɛ amɛ etee maji aaafee 170 anɔ. Kɛjɛ afi 2011 lɛ, mɛi ni afɔ̃ɔ amɛ nine koni amɛya skul nɛɛ eko ji, gbɛgbalɔi krɛdɛi, nɔkwɛlɔi gbɛfalɔi, mɛi ni sɔmɔɔ yɛ Betel, kɛ maŋsɛɛ sɔɔlɔi ni náko hegbɛ amɛya skul lɛ eko.\n17. Mɛɛ yibii kpakpai Gilead Skul lɛ ewo?\n17 Ani Gilead Skul lɛ ewo yibii kpakpai? Hɛɛ. Susumɔ nɔ ni etee nɔ yɛ Japan lɛ he okwɛ. Yɛ August 1949 lɛ, shiɛlɔi ni yɔɔ Japan lɛ shɛɛɛ mɛi nyɔŋma. Shi be ni shɛɔ nakai afi lɛ naagbee lɛ, atsu maŋsɛɛ sɔɔlɔi 13 kɛtee jɛmɛ koni amɛyafata shiɛlɔi ni yɔɔ jɛmɛ lɛ ahe. Ŋmɛnɛ lɛ, shiɛlɔi aaafee 216,000 yɔɔ Japan, ni amɛteŋ mɛi 90,000 kɛ sɛɛ miisɔmɔ akɛ gbɛgbalɔi awalɔi loo daa gbɛgbalɔi!\n18. Mɛɛ skul krokomɛi asafo lɛ eto he gbɛjianɔ?\n18 Yehowa asafo lɛ eto skul krokomɛi hu ahe gbɛjianɔ. Ekomɛi ji, Maŋtsɛyeli Sɔɔmɔ Skul, Gbɛgbamɔ Sɔɔmɔ Skul, Skul Kɛhã Maŋtsɛyeli Sane Kpakpa Jajelɔi, Skul Kɛhã Kpokpaa Nɔkwɛlɔi kɛ Amɛŋamɛi, kɛ Skul Kɛhã Nitsumɔhe Nine Ajinafoi Akuu mli Bii kɛ Amɛŋamɛi. Atsɔ skul srɔtoi nɛɛ anɔ atsɔse nyɛmimɛi pii, ni ahã amɛhemɔkɛyeli lɛ mli ewa. Eyɛ faŋŋ akɛ, Yesu miiya nɔ eetsɔse mɛi babaoo.\n19. Mɛni Nyɛminuu Russell wie yɛ shiɛmɔ nitsumɔ lɛ he?\n19 Yesu Kristo, wɔ-Maŋtsɛ lɛ, eye nɔ afii 100 kɛ sɛɛ. Yɛ afii nɛɛ amli fɛɛ lɛ, etee nɔ ekudɔ shiɛmɔ nitsumɔ lɛ. Yɛ afi 1916 lɛ, Nyɛminuu Russell wie nɔ ko ni tsɔɔ akɛ eheɔ eyeɔ akɛ abaashiɛ sane kpakpa lɛ yɛ je lɛŋ fɛɛ. Ewie akɛ: “Nitsumɔ lɛ miishwere waa, ni ebaaya nɔ eshwere hu, ejaakɛ esa akɛ ashiɛ ‘maŋtsɛyeli lɛ he sane kpakpa lɛ’ yɛ je lɛŋ fɛɛ.” (Faith on the March, ni A. H. Macmillan ŋma, baafa 69) Nitsumɔ lɛ etee nɔ eshwere lɛɛlɛŋ, ejaakɛ wɔhiɛ mli kɛbashi ŋmɛnɛ. Shidaa ahã Yehowa, toiŋjɔlɛ Nyɔŋmɔ lɛ, akɛ eduroɔ wɔ nibii fɛɛ ni he hiaa wɔ lɛ, koni wɔnyɛ wɔfee esuɔmɔnaa nii!\n^ kk. 2 Eeenyɛ efee akɛ, mɛi fe 500 ni Yesu kɛwie lɛ ateŋ mɛi babaoo batsɔmɔ Kristofoi. Te wɔfeɔ tɛŋŋ wɔleɔ enɛ? Sɛɛ mli be ni Paulo wieɔ mɛi nɛɛ ahe lɛ, etsɛ amɛ “nyɛmimɛi.” Kɛfata he lɛ, Paulo wie akɛ yɛ ebeiaŋ lɛ, mɛi nɛɛ, ni ji mɛi ni nu Yesu fãmɔ akɛ ashiɛ lɛ, ateŋ mɛi babaoo yɛ wala mli lolo, “shi amɛteŋ mɛi komɛi ewɔ yɛ gbele mli.” No hewɔ lɛ, eeenyɛ efee akɛ Paulo kɛ Kristofoi krokomɛi banina mɛi 500 nɛɛ ateŋ mɛi babaoo.\nYehowa eduro wɔ “nibii kpakpai fɛɛ” ni baaye abua wɔ yɛ shiɛmɔ nitsumɔ lɛ mli. Nibii kpakpai nɛɛ ekomɛi ji, dɛŋdadei ni wɔkɛtsuɔ nii yɛ shiɛmɔ nitsumɔ lɛ mli, gbɛi srɔtoi ni wɔtsɔɔ nɔ wɔshiɛɔ, kɛ skul srɔtoi ni akɛtsɔseɔ wɔ lɛ


Ani Hiɛtserɛjiemɔi Ni Ohalaa Lɛ Ahe Yɛ Sɛɛnamɔ?\nBuu-Mɔɔ—Nikasemɔ Nɔ | October 2011\nKANEMƆ YƐ Amharic Armenia (West) Bicol Blɔfo Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumuii Awiemɔ Denmark Dutch Ga Georgia Germany Haitian Creole Hiligaynon Hungary Igbo Italia Korea Lithuania Malay Mizo Moore Myanmar Norway Nzema Ossetia Poland Portuguese (Brazil) Quechua (Bolivia) Romania Russia Mumuii Awiemɔ Samoa Sepedi Sesotho (Lesotho) Setswana Shona Silozi Slovak Slovenia Swahili Turkey Ukrain Urdu\n“Nɔ fɛɛ nɔ lɛ nyɛkaa nyɛkwɛa akɛ esa Nuŋtsɔ lɛ hiɛ lo.”—EFE. 5:10.\n1, 2. (a) Mɛɛ gbɛ nɔ Nyɔŋmɔ Wiemɔ lɛ tsɔɔ akɛ Yehowa miisumɔ ni wɔná miishɛɛ yɛ shihilɛ mli? (b) Kɛ́ wɔha ehi wɔjwɛŋmɔ mli akɛ be ni wɔkɛjieɔ wɔhiɛtserɛ lɛ fata “Nyɔŋmɔ nikeenii” lɛ he lɛ, mɛni no baatsirɛ wɔ koni wɔfee?\nYƐ BIBLIA lɛ mli fɛɛ lɛ, wɔnaa saji ni tsɔɔ akɛ Yehowa miisumɔ ni wɔná miishɛɛ yɛ shihilɛ mli. Ákɛ nɔkwɛmɔnɔ lɛ, Lala 104:14, 15 lɛ kɛɔ akɛ, Yehowa haa ‘shikpɔŋ lɛ baa niyenii, kɛ wein ní haa adesa tsui nyɔɔ emli, kɛ mu ní haa ehiɛ kpɛ́ɔ, kɛ aboloo ní woɔ gbɔmɔ tsui hewalɛ.’ Yehowa haa yelitsei kwɛ̃ɔ koni wɔná abele kɛ ehenɔi, mu, kɛ wein akɛ niyenii ni baa wala yi. Shi wein ‘haa mɔ mii shɛɔ ehe’ hu. Eyɛ mli akɛ ehe ehiaaa ni wɔná wein wɔnu dani wɔbaanyɛ wɔhi wala mli moŋ, shi wein haa wɔnáa miishɛɛ. (Jaj. 9:7; 10:19) Hɛɛ, Yehowa miisumɔ ni wɔtsuiiaŋ ayimɔ obɔbɔ kɛ “miishɛɛ.”—Bɔf. 14:16, 17.\n2 No hewɔ lɛ, tɔmɔ ko bɛ he akɛ yɛ be kɛ beaŋ lɛ, wɔbaato gbɛjianɔ koni ‘wɔyakwɛ ŋwɛi loofɔji’ kɛ “ŋanɔ fɔfɔii,” loo wɔyafee nibii krokomɛi ni baaha wɔná miishɛɛ kɛ hewalɛ hee. (Mat. 6:26, 28; Lala 8:4, 5) Eji “Nyɔŋmɔ nikeenii” akɛ mɔ mii aaashɛ ehe yɛ eshihilɛ mli. (Jaj. 3:12, 13) Kɛ́ wɔha ehi wɔjwɛŋmɔ mli akɛ be ni wɔkɛjieɔ wɔhiɛtserɛ lɛ fata nakai nikeenii lɛ he lɛ, no baatsirɛ wɔ koni wɔhala hiɛtserɛjiemɔ ni baasa Nyɔŋmɔ hiɛ.\nHiɛtserɛjiemɔi Srɔtoi kɛ Husui ni Yɔɔ He\n3. Mɛni hewɔ ehi akɛ aaha mɛi ahala hiɛtserɛjiemɔ ni amɛsumɔɔ lɛ?\n3 Mɛi ni hiɛ jwɛŋmɔ ni ja yɛ hiɛtserɛjiemɔ he lɛ le akɛ ayɛ hiɛtserɛjiemɔi srɔtoisrɔtoi, shi yɛ nakai beaŋ nɔŋŋ lɛ, amɛle akɛ jeee eko fɛɛ eko amɛbaanyɛ amɛkɛ amɛhe awo mli. Mɛni hewɔ? Kɛha hetoo lɛ, nyɛhaa wɔkɛ hiɛtserɛjiemɔ atoa niyenii he wɔkwɛa. Esoro niyenii ni mɛi ni yɔɔ je lɛŋ hei srɔtoi fɛɛ lɛ sumɔɔ. Niyenii ni mɛi ni yɔɔ he kome nyaa he lɛ baanyɛ afee nɔ ni mɛi ni yɔɔ he kroko lɛ nyaŋeɔ. Nakai nɔŋŋ hu hiɛtserɛjiemɔ ko ni Kristofoi ni yɔɔ je lɛŋ he ko lɛ baabu akɛ eji hiɛtserɛjiemɔ kpakpa lɛ baanyɛ afee nɔ ni Kristofoi ni yɔɔ he kroko lɛ nyaaa he. Yɛ Kristofoi ni yɔɔ he kome lɛ agbɛfaŋ po lɛ, nɔ ni mɔ ko baabu lɛ akɛ ekɛjieɔ ehiɛtserɛ lɛ (ekolɛ wolo kpakpa ko kanemɔ) baanyɛ afee nɔ ni mɔ kroko buɔ lɛ akɛ enyaraa mɔ hiɛ; nɔ ni mɔ ko baabu lɛ akɛ ehaa mɔ náa hewalɛ hee lɛ (tamɔ okɔokpe ni ataa kɛyasharaa shi), ekolɛ mɔ kroko baabu lɛ akɛ ehaa etɔɔ mɔ efolo. No hewɔ lɛ, wɔkpɛlɛɔ nɔ akɛ, yɛ niyenii kɛ hiɛtserɛjiemɔ gbɛfaŋ lɛ, ayɛ srɔtoisrɔtoi, ni mɔ fɛɛ mɔ baanyɛ ahala nɔ ni esumɔɔ.—Rom. 14:2-4.\n4. Mɛni hewɔ esa akɛ wɔle hiɛtserɛjiemɔ ni sa ni wɔbaanyɛ wɔkɛ wɔhe awo mli lɛ? Okɛ enɛ he nɔkwɛmɔnɔ aha.\n4 Shi wɔle hu akɛ, hiɛtserɛjiemɔi srɔtoisrɔtoi ni yɔɔ lɛ etsɔɔɔ akɛ wɔbaanyɛ wɔkɛ wɔhe awo eko fɛɛ eko mli. Ákɛ nɔkwɛmɔnɔ lɛ, susumɔ hiɛtserɛjiemɔ ni wɔkɛto niyenii he lɛ he ekoŋŋ okwɛ. Eyɛ mli akɛ ekolɛ wɔbaasumɔ ni wɔye niyenii srɔtoi moŋ, shi wɔjeŋ gbɛ wɔyeŋ niyenii ni efite. Mɔ fɛɛ mɔ ni jwɛŋmɔ mli kã shi lɛ efeŋ nɔ ko ni tamɔ nakai, ejaakɛ nakai feemɔ baanyɛ aha hela amɔ lɛ. Nakai nɔŋŋ wɔbaanyɛ wɔkɛ wɔhe awo hiɛtserɛjiemɔi kpakpai amli moŋ, shi wɔkɛ wɔhe woŋ hiɛtserɛjiemɔi ni baanyɛ aha wɔhiɛ akpata, nɔ ni yiwalɛ nifeemɔ, loo jeŋba sha yɔɔ mli lɛ mli. Hiɛtserɛjiemɔi ni tamɔ nɛkɛ ni wɔkɛ wɔhe baawo mli lɛ teɔ shi ewoɔ Biblia mli shishitoo mlai, ni ebaanyɛ eye wɔ awui yɛ gbɔmɔtsoŋ loo ebaanyɛ efite wɔkɛ Yehowa teŋ wekukpãa lɛ. Bɔni afee ni wɔná nɔmimaa akɛ hiɛtserɛjiemɔ ni wɔkɛ wɔhe yaawo mli lɛ sa lɛ, esa akɛ wɔtsɔ hiɛ wɔkwɛ akɛ ehi loo ehiii. (Efe. 5:10) Te wɔɔfee tɛŋŋ wɔfee nakai?\n5. Te wɔɔfee tɛŋŋ wɔle kɛji hiɛtserɛjiemɔ ni wɔsumɔɔ ni wɔhala lɛ kɛ Nyɔŋmɔ shishitoo mlai lɛ kpãa gbee?\n5 Kɛ́ hiɛtserɛjiemɔ ko baafee nɔ ni saa Yehowa hiɛ ni wɔná he sɛɛ hu lɛ, esa akɛ ekɛ shishitoo mlai pɔtɛi komɛi ni yɔɔ Nyɔŋmɔ Wiemɔ lɛ mli lɛ akpã gbee. (Lala 86:11) Bɔni afee ni ole kɛji hiɛtserɛjiemɔ ko ni obaasumɔ ni okɛ ohe awo mli lɛ shɛɔ nakai taomɔ nii lɛ ahe lɛ, ebaabi ni osusu saji otii komɛi ahe. Abaanyɛ amua saji otii nɛɛ fɛɛ naa awo sanebimɔi etɛ ni nyiɛ sɛɛ nɛɛ amli: mɛni, mɛɛ be, kɛ namɛi. Nyɛhaa wɔsusua saji nɛɛ ahe ekomekomei.\nMɛni He Ekɔɔ?\n6. Mɛɛ hiɛtserɛjiemɔ esa akɛ wɔkpoo, ni mɛni hewɔ?\n6 Dani okɛ ohe baawo hiɛtserɛjiemɔ ko mli lɛ, nɔ klɛŋklɛŋ ni esa akɛ obi ohe ji, Mɛni?—ni ji, ‘Mɛni he hiɛtserɛjiemɔ ni misumɔɔ ni mikɛ mihe awo mli lɛ kɔɔ?’ Beni otaoɔ hetoo lɛ, ehi jogbaŋŋ akɛ oooha ehi ojwɛŋmɔ mli akɛ abaanyɛ ajara hiɛtserɛjiemɔ mli awo fãi srɔtoi enyɔ mli. Klɛŋklɛŋ nɔ lɛ, wɔkpoɔ kwraa; nɔ ni ji enyɔ lɛ, ekolɛ wɔbaakpɛlɛ nɔ. Mɛni ji klɛŋklɛŋ nɔ lɛ? Yɛ jeŋ fɔŋ nɛɛ mli lɛ, hiɛtserɛjiemɔi babaoo amli eyi tɔ kɛ nifeemɔi ni teɔ shi woɔ Biblia mli shishitoo mlai loo ekuɔ Nyɔŋmɔ mlai amli. (1 Yoh. 5:19) Anɔkwa Kristofoi kpoɔ hiɛtserɛjiemɔi fɛɛ ni tamɔ nɛkɛ lɛ kwraa. Hiɛtserɛjiemɔi nɛɛ ekomɛi ji, nɔ ni awuiyeli, mumɔi atsɛmɔ nifeemɔi, hii kɛ hii loo yei kɛ yei ni kɛ amɛhe feɔ yakayakanii, mfonirii ni teɔ bɔlɛnamɔ henumɔi ashi, yiwalɛ nifeemɔi, jeŋba sha, loo nifeemɔi fɔji krokomɛi yaa nɔ yɛ mli. (1 Kor. 6:9, 10; nyɛkanea Kpojiemɔ 21:8.) Kɛ́ wɔtsi wɔhe kɛjɛ hiɛtserɛjiemɔi nɛɛ ahe, ekɔɔɔ he eko he ni wɔyɔɔ lɛ, wɔhaa Yehowa naa akɛ ‘wɔhiɔ efɔŋ kwraa.’—Rom. 12:9; 1 Yoh. 1:5, 6.\n7, 8. Te wɔɔfee tɛŋŋ wɔle kɛji hiɛtserɛjiemɔ ko sa aloo esaaa lɛ? Okɛ enɛ he nɔkwɛmɔnɔ aha.\n7 Fã ni ji enyɔ lɛ kɔɔ nibii ni wɔkɛjieɔ wɔhiɛtserɛ ni Nyɔŋmɔ Wiemɔ lɛ etsɔko faŋŋ akɛ ehiii lɛ ahe. Dani wɔbaahala hiɛtserɛjiemɔi ni tamɔ nɛkɛ lɛ eko lɛ, esa akɛ wɔkɛ Biblia mli shishitoo mlai lɛ ato he jogbaŋŋ wɔkwɛ akɛ eji nɔ ni Yehowa kpɛlɛɔ nɔ lo. (Abɛi 4:10, 11) No sɛɛ lɛ, esa akɛ wɔ diɛŋtsɛ wɔkpɛ yiŋ ni baaha wɔhiɛ henilee kpakpa mli. (Gal. 6:5; 1 Tim. 1:19) Te wɔɔfee tɛŋŋ wɔfee enɛ? Susumɔ enɛ he okwɛ: Dani wɔbaaye niyenii hee ko lɛ, klɛŋklɛŋ lɛ wɔbaasumɔ ni wɔle nibii ni akɛhoo. Nakai nɔŋŋ hu dani wɔkɛ wɔhe baawo hiɛtserɛjiemɔ ko mli lɛ, esa akɛ wɔle nɔ titri he ni ekɔɔ.—Efe. 5:17.\n8 Ákɛ nɔkwɛmɔnɔ lɛ, ekolɛ osumɔɔ kpɔiaŋgbɔlemɔ nifeemɔi, ni enɛ jeee tɔmɔ. Kpɔiaŋgbɔlemɔ baanyɛ aha mɔ aná miishɛɛ. Shi kɛ́ onyaa kpɔiaŋgbɔlemɔ nifeemɔ ko ni akaŋshii mumɔ ni yɔɔ mli lɛ haa mɛi feɔ yiwalɛ nii, amɛkɛ amɛwala woɔ oshara mli, ehaa mɛi pilaa waa, ehaa afeɔ basabasa kɛ́ aanya, ehaa ajieɔ maŋhedɔɔ kpo, kɛ nifeemɔi krokomɛi ni tamɔ nakai lɛ he hu? Kɛ́ osusu nibii ni yaa nɔ yɛ mli lɛ he lɛ, eyɛ faŋŋ akɛ obaakpɛ oyiŋ akɛ, ekɛ Yehowa susumɔ, kɛ agbɛnɛ hu toiŋjɔlɛ kɛ suɔmɔ he shɛɛ sane ni wɔshiɛɔ lɛ kpãaa gbee. (Yes. 61:1; Gal. 5:19-21) Yɛ gbɛ kroko nɔ lɛ, kɛ́ hiɛtserɛjiemɔ ko mli nifeemɔi lɛ saa Yehowa hiɛ lɛ, no lɛ ekolɛ ehe baaba sɛɛnamɔ kɛha bo, ni ebaaha oná hewalɛ hee.—Gal. 5:22, 23; nyɛkanea Filipibii 4:8.\nMɛɛ Be Mikɛ Mihe Woɔ Mli?\n9. Mɛni bɔ ni wɔbaaha sanebimɔ nɛɛ hetoo lɛ baatsɔɔ: ‘Mɛɛ be mikɛ mihe baawo hiɛtserɛjiemɔ mli?’\n9 Sane ni ji enyɔ ni esa akɛ obi ohe ji, Mɛɛ be?—ni tsɔɔ akɛ, ‘Mɛɛ be mikɛ mihe baawo hiɛtserɛjiemɔ mli? Be enyiɛ maye yɛ hiɛtserɛjiemɔ lɛ mli?’ Bɔ ni wɔbaaha sanebimɔ ni ji mɛni? lɛ hetoo lɛ baatsɔɔ nɔ ni yɔɔ wɔjwɛŋmɔŋ kɛ wɔtsuiŋ—nɔ ni wɔkpɛlɛɔ nɔ akɛ esa, kɛ nɔ ni wɔkpɛlɛɛɛ nɔ. Shi bɔ ni wɔbaaha sanebimɔ ni ji mɛɛ be? lɛ hetoo lɛ baatsɔɔ nɔ ni wɔkɛyeɔ klɛŋklɛŋ gbɛhe yɛ wɔshihilɛ mli—nɔ ni wɔnaa akɛ ehe hiaa waa kɛ nɔ ni wɔnaa akɛ ehe ehiaaa. Belɛ, te wɔɔfee tɛŋŋ wɔle kɛji hiɛtserɛjiemɔ ko ebafee nɔ ni he hiaa wɔ waa yɛ wɔshihilɛ mli?\n10, 11. Mɛɛ gbɛ nɔ Yesu wiemɔi ni yɔɔ Mateo 6:33 lɛ yeɔ ebuaa wɔ ní wɔle bei abɔ ni esa akɛ wɔkɛjie wɔhiɛtserɛ?\n10 Yesu Kristo kɛɛ esɛɛnyiɛlɔi lɛ akɛ: “Suɔmɔ [Yehowa] o-Nyɔŋmɔ lɛ kɛ otsui fɛɛ kɛ osusuma fɛɛ kɛ ojwɛŋmɔ fɛɛ kɛ onyɛmɔ fɛɛ!” (Mar. 12:30) No hewɔ lɛ, wɔhaa suɔmɔ ni wɔyɔɔ kɛha Yehowa lɛ baa klɛŋklɛŋ yɛ wɔshihilɛ mli. Wɔfeɔ enɛ kɛtsɔ Yesu wiemɔ kɛtsɔɔmɔ nɛɛ toi ni wɔboɔ lɛ nɔ, akɛ: “[Nyɛyaa nɔ] nyɛtaoa Nyɔŋmɔ maŋtsɛyeli lɛ kɛ ejalɛ lɛ tsutsu, ni akɛ nii nɛɛ fɛɛ aaafata he aha nyɛ.” (Mat. 6:33) Mɛɛ gbɛ nɔ wiemɔi nɛɛ baanyɛ aye abua wɔ koni wɔna bei abɔ ni esa akɛ wɔkɛjie wɔhiɛtserɛ kɛ bɔ ni hiɛtserɛjiemɔ he hiaa wɔ yɛ wɔshihilɛ mli lɛ?\n11 Kadimɔ sane oti nɛɛ: Yesu wo wɔ ŋaa ni ‘wɔya nɔ wɔtao maŋtsɛyeli lɛ tsutsu.’ Ekɛɛɛ akɛ ‘wɔya nɔ wɔtao maŋtsɛyeli lɛ pɛ.’ Ekã shi faŋŋ akɛ, Yesu le akɛ ehe baahia ni wɔtao nibii krokomɛi yɛ shihilɛ mli wɔfata Maŋtsɛyeli lɛ he. Wɔɔhe, niyenii, atade, skulyaa fioo, nitsumɔ, hiɛtserɛjiemɔ kɛ nibii krokomɛi ahe miihia wɔ. Shi yɛ nibii fɛɛ ni esa akɛ wɔtao lɛ mli lɛ, nɔ kome pɛ ji nɔ ni esa akɛ eba klɛŋklɛŋ—Maŋtsɛyeli lɛ he nibii. (1 Kor. 7:29-31) Esa akɛ anɔkwa sane ni he hiaa waa nɛɛ ni wɔná wɔle lɛ atsirɛ wɔ ni wɔtao nibii krokomɛi, ni hiɛtserɛjiemɔ fata he lɛ, yɛ gbɛ ni baaha wɔnyɛ wɔtsu nɔ ni he hiaa fe fɛɛ—ni ji Maŋtsɛyeli lɛ he nibii lɛ ahe nii. Kɛ́ wɔfee nakai lɛ, no lɛ be fioo ni wɔkɛaajie wɔhiɛtserɛ lɛ he baanyɛ aba sɛɛnamɔ kɛha wɔ.\n12. Mɛɛ gbɛ nɔ shishitoo mla ni yɔɔ Luka 14:28 lɛ baanyɛ akɔ hiɛtserɛjiemɔ he?\n12 No hewɔ lɛ, yɛ nɔ ni kɔɔ bei abɔ ni wɔbaanyɛ wɔye kɛjie wɔhiɛtserɛ lɛ he lɛ, esa akɛ wɔtsɔ hiɛ wɔbu naa wɔkwɛ dã. (Luka 14:28) Esa akɛ wɔbɔ mɔdɛŋ wɔle bei abɔ ni hiɛtserɛjiemɔ ni wɔtaoɔ wɔkɛ wɔhe awo mli lɛ baahe. No sɛɛ lɛ, esa akɛ wɔkpɛ wɔyiŋ yɛ bei abɔ ni wɔbaaye kɛjie wɔhiɛtserɛ lɛ he. Kɛ́ wɔhe ni wɔkɛbaawo hiɛtserɛjiemɔ ko mli lɛ baaha wɔku wɔhiɛ wɔshwie nibii ni he hiaa tamɔ aŋkro Biblia mli nikasemɔ, weku jamɔ, Kristofoi akpeei yaa, loo Maŋtsɛyeli shiɛmɔ lɛ nɔ lɛ, no lɛ esaaa ni wɔkɛ wɔhe woɔ mli. (Mar. 8:36) Shi kɛ́ hiɛtserɛjiemɔ ko ni wɔkɛ wɔhe woɔ mli be kɛ beaŋ lɛ haa wɔnáa hewalɛ hee koni wɔnyɛ wɔya nɔ wɔtiu Maŋtsɛyeli lɛ he nibii lɛ asɛɛ lɛ, no lɛ wɔbaanyɛ wɔkɛɛ akɛ sɛɛnamɔ yɛ be nɛɛ ni wɔyeɔ kɛjieɔ wɔhiɛtserɛ lɛ he.\nNamɛi Ji Minanemɛi?\n13. Mɛni hewɔ esa akɛ wɔkwɛ jogbaŋŋ yɛ mɛi ni wɔkɛfeɔ ekome kɛjieɔ wɔhiɛtserɛ lɛ ahe lɛ?\n13 Sane ni ji etɛ ni esa akɛ obi ohe ji, Namɛi?—ni tsɔɔ akɛ, ‘Namɛi misumɔɔ akɛ mikɛ amɛ afee ekome kɛjie mihiɛtserɛ?’ Ehe miihia waa ni wɔsusu fã nɛɛ he. Mɛni hewɔ? Ejaakɛ mɛi ni wɔkɛbɔɔ lɛ baanyɛ aná hiɛtserɛjiemɔ ni wɔkɛ wɔhe woɔ mli lɛ nɔ hewalɛ. Tamɔ bɔ ni bei pii lɛ, kɛ́ okɛ nanemɛi kpakpai fee ekome kɛye niyenii ko lɛ, onáa miishɛɛ pam lɛ, nakai nɔŋŋ bei pii lɛ kɛ́ okɛ nanemɛi kpakpai fee ekome kɛjie ohiɛtserɛ lɛ, onáa miishɛɛ waa. No hewɔ lɛ, ebɛ naakpɛɛ mɔ akɛ wɔteŋ mɛi babaoo, titri lɛ oblahii kɛ oblayei, náa miishɛɛ kɛ́ wɔkɛ mɛi krokomɛi fee ekome kɛjie wɔhiɛtserɛ. Shi bɔni afee ni wɔná nɔmimaa akɛ hiɛtserɛjiemɔ ko he baaba sɛɛnamɔ kɛha wɔ lɛ, nilee yɛ mli akɛ wɔɔtsɔ hiɛ wɔkpɛ wɔyiŋ yɛ mɛi ni wɔbaahala akɛ wɔnanemɛi kɛ mɛi ni esa akɛ wɔkwa lɛ he.—2 Kron. 19:2; nyɛkanea Abɛi 13:20; Yak. 4:4.\n14, 15. (a) Mɛni wɔbaanyɛ wɔkase kɛjɛ mɛi kpakpai ni Yesu hala akɛ enanemɛi lɛ mli? (b) Mɛɛ saji esa akɛ wɔbi wɔhe yɛ mɛi ni wɔtaoɔ wɔkɛbɔ lɛ he?\n14 Kɛ́ wɔkase nɔkwɛmɔnɔ ni Yesu fee yɛ nanemɛi ahalamɔ mli lɛ, no baaye abua wɔ ni wɔhala nanemɛi kpakpai. Kɛjɛ jeŋbɔɔ beebe lɛ, Yesu sumɔɔ adesai. (Abɛi 8:31) Beni eyɔɔ shikpɔŋ lɛ nɔ lɛ, ejie suɔmɔ kɛ bulɛ kpo etsɔɔ mɛi srɔtoi fɛɛ. (Mat. 15:29-37) Shi Yesu le akɛ srɔtofeemɔ yɛ mɔ he miishɛɛ ni aaaná kɛ mɔ ni akɛaabɔ naanyo gbagbalii lɛ teŋ. Eyɛ mli akɛ ená gbɔmɛi fɛɛ ahe miishɛɛ moŋ, shi mɛi ni shɛɔ taomɔ nii pɔtɛi komɛi ahe lɛ pɛ ekɛbɔ gbagbalii. Beni Yesu kɛ ebɔfoi anɔkwafoi 11 lɛ wieɔ lɛ, ekɛɛ akɛ: ‘Kɛji nyɛfee nii ni miwoɔ nyɛ he kita lɛ, no lɛ mishieŋtsɛmɛi ji nyɛ.’ (Yoh. 15:14; kwɛmɔ Yoh. 13:27, 30 lɛ hu.) Mɛi pɛ ni Yesu hala akɛ enanemɛi ji mɛi ni nyiɛ esɛɛ, ni amɛsɔmɔ Yehowa lɛ.\n15 No hewɔ lɛ, kɛ́ oookpɛ oyiŋ yɛ mɔ ni esa akɛ ohala akɛ onaanyo kpaakpa lɛ he lɛ, nilee yɛ mli akɛ oooha Yesu wiemɔi lɛ ahi ojwɛŋmɔŋ. Bi ohe saji ni tamɔ enɛɛmɛi: ‘Ani mɔ nɛɛ kɛ ewiemɔi kɛ enifeemɔi tsɔɔ akɛ eboɔ Yehowa kɛ Yesu famɔi atoi? Ani ehiɔ shi yɛ Biblia mli shishitoo mlai ni mihiɔ shi yɛ naa lɛ nɔŋŋ anaa ni ebaa ejeŋ jogbaŋŋ? Ani naanyo ni mikɛ lɛ baabɔ lɛ baaha mikɛ Maŋtsɛyeli lɛ aye klɛŋklɛŋ gbɛhe yɛ mishihilɛ mli ni maye Yehowa anɔkwa?’ Kɛ́ onyɛ oha saji nɛɛ fɛɛ hetoo akɛ hɛɛ lɛ, no lɛ oná naanyo kpakpa ni obaanyɛ okɛ lɛ afee ekome kɛjie nyɛhiɛtserɛ.—Nyɛkanea Lala 119:63; 2 Kor. 6:14; 2 Tim. 2:22.\nAni Hiɛtserɛjiemɔi ni Wɔhalaa lɛ Saa Nyɔŋmɔ Hiɛ?\n16. Mɛni esa akɛ wɔbi wɔhe yɛ hiɛtserɛjiemɔi ni wɔhalaa lɛ ahe?\n16 Wɔsusu nibii etɛ ni kɔɔ hiɛtserɛjiemɔ he—nɔ ni sa kɛ nɔ ni esaaa, be ni wɔyeɔ kɛjieɔ wɔhiɛtserɛ, kɛ mɛi ni wɔkɛfeɔ ekome kɛjieɔ wɔhiɛtserɛ lɛ ahe kuku. Kɛ́ wɔbaaná hiɛtserɛjiemɔ ko he sɛɛ lɛ, esa akɛ ekɛ Biblia mli shishitoo mlai ni kɔɔ nibii etɛ nɛɛ eko fɛɛ eko he lɛ akpã gbee. No hewɔ lɛ, dani wɔkɛ wɔhe baawo hiɛtserɛjiemɔ ko mli lɛ, esa akɛ wɔkwɛ akɛ esaa Nyɔŋmɔ hiɛ lo. Nɔ ni esa akɛ wɔbi wɔhe kɛ́ wɔmiitao wɔle kɛji hiɛtserɛjiemɔ ko sa loo esaaa lɛ ji akɛ: ‘Mɛni he ekɔɔ? Ani eji nɔ ni Nyɔŋmɔ kpɛlɛɔ nɔ aloo emli eyi kɛ jeŋba sha loo yiwalɛ nifeemɔi?’ (Abɛi 4:20-27) Yɛ nɔ ni kɔɔ be ni wɔyeɔ kɛjieɔ wɔhiɛtserɛ lɛ he lɛ, esa akɛ wɔbi wɔhe akɛ: ‘Be enyiɛ maye yɛ hiɛtserɛjiemɔ lɛ mli? Ani be falɛ ni mikɛbaajie mihiɛtserɛ lɛ sa loo esaaa?’ (1 Tim. 4:8) Ni yɛ nɔ ni kɔɔ mɛi ni wɔbaanyɛ wɔkɛbɔ lɛ he lɛ, esa akɛ wɔbi wɔhe akɛ: ‘Namɛi mikɛ baafee ekome kɛjie mihiɛtserɛ? Ani amɛji nanemɛi kpakpai loo nanemɛi gbohii?’—Jaj. 9:18; 1 Kor. 15:33.\n17, 18. (a) Te wɔɔfee tɛŋŋ wɔle kɛji hiɛtserɛjiemɔ ko ni wɔhala lɛ kɛ Biblia mli shishitoo mlai kpãa gbee? (b) Mɛni otswa ofai shi akɛ obaafee kɛ́ ootao ohala hiɛtserɛjiemɔ ko?\n17 Kɛ́ hiɛtserɛjiemɔ ko kɛ Biblia mli shishitoo mlai ni kɔɔ nibii etɛ nɛɛ eko fɛɛ eko he lɛ kpãaa gbee lɛ, no lɛ esaaa Nyɔŋmɔ hiɛ. Yɛ gbɛ kroko nɔ lɛ, kɛ́ wɔyɛ nɔmimaa akɛ hiɛtserɛjiemɔ ni wɔhala lɛ kɛ Biblia mli shishitoo mlai ni kɔɔ nibii etɛ nɛɛ eko fɛɛ eko he lɛ kpãa gbee lɛ, no lɛ wɔhiɛtserɛjiemɔ lɛ baawo Yehowa hiɛ nyam ni wɔbaaná he sɛɛ.—Lala 119:33-35.\n18 No hewɔ lɛ, yɛ hiɛtserɛjiemɔ gbɛfaŋ lɛ, nyɛhaa wɔbɔa mɔdɛŋ wɔfea nɔ ni sa yɛ be ni sa mli ni wɔkɛ mɛi ni sa afee ekome kɛjie wɔhiɛtserɛ. Hɛɛ, eba akɛ wɔteŋ mɔ fɛɛ mɔ baajɛ etsuiŋ ekɛ Biblia mli ŋaawoo nɛɛ atsu nii, akɛ: “Kɛ́ nii nyɛyeɔ jio, nii nyɛnuɔ jio, aloo nɔ kroko ni nyɛfeɔ jio, nyɛfea fɛɛ nyɛkɛwoa Nyɔŋmɔ hiɛ nyam.”—1 Kor. 10:31.\nYɛ hiɛtserɛjiemɔ gbɛfaŋ lɛ, mɛɛ gbɛ nɔ obaanyɛ okɛ shishitoo mlai ni yɔɔ ŋmalɛi ni nyiɛ sɛɛ nɛɛ amli lɛ atsu nii?\n• Filipibii 4:8\n• Mateo 6:33\n• Abɛi 13:20\n[Nitɛŋmɔ ni akɛmiitsɔɔ nɔ ko mli ni yɔɔ baafa 10]\n(Kɛ́ ootao ona bɔ ni saji nɛɛ ji diɛŋtsɛ lɛ, no lɛ kwɛmɔ wolo lɛ mli)\n[Nitɛŋmɔ ni akɛmiitsɔɔ nɔ ko mli ni yɔɔ baafa 12]\nMɛɛ gbɛ nɔ Yesu nɔkwɛmɔnɔ lɛ baanyɛ aye abua wɔ ni wɔhala nanemɛi kɛ hiɛtserɛjiemɔi kpakpai?\n‘Nyɛyaa Nɔ Nyɛsaraa’—Mɛni Hewɔ Ehe Hiaa?\nNyɛhaa Wɔfea Ekome Kɛnáa Miishɛɛ!\nOshijayeli Kɛ Gbalashihilɛ He Ŋaawoo Kpakpa\nMináa Yehowa Sɔɔmɔ He Miishɛɛ\nOkɛ Ohiɛ Afɔ̃ Yehowa, “Miishɛjemɔ Fɛɛ Nyɔŋmɔ Lɛ” Nɔ\n‘Nyɛshɛjea Ŋkɔmɔyelɔi Fɛɛ Amii’\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ October 2011\nBUU-MƆƆ—NIKASEMƆ NƆ October 2011


Mɛlɛpi mɛ Njambiyɛ Jɔnja Mbon 2 TESALONIK 1\nyi Pol kɛtima kɛnjɛ ɓotu ɓe\nMɛkana mɛte yɔkɔ, yo ndi Pol, mɔ tomun Yesus Krist kɛtɛ yo. Yo mɛkana yiɓate yi nyɛ kɛtima kɛnjɛ ɓekritɛn ɓe Tesalonik.\nKɛ mɛkana maka Pol kɛ kɛ̀ mbɔmbu yí lɛpɔ kasi *Yesɔ Nyaŋgwɛ Kumande. Yo nde, ɓekritɛn ɓe Tesalonik nja̧ ɓɛ nɛ nyaŋgwɛ mɛnjaŋgwɛ kɛ kasi Yesɔ Nyaŋgwɛ Kumande. Yo nde, ɓaŋa ɓomɔ kɛtima yiŋa mɛkana yí lɛpɔ nde, yesɔ te ma si kwa̧, yori yi Pol kɛ kɛtɔ mɛkana maka yí wɛɗye nɛ temɔ yan nde, yo ja̧, yí nɛmbɛ sendi nɛ mɛyasi mɛte yi ta kwaŋna kɛ́ nɛ kwɛt kwɛt nyɛ ɓo.\nBosa mɛkana mɛte yi Pol kɛtima kɛnjɛ ɓekritɛn ɓe Tesalonik jéki lɛpɔ nde, Krist ta kala nje yí nje ɓu̧ ɓotu ɓenɛ. Mɛkana yiɓate jéki lɛpɔ kasi Yesɔ Nyaŋgwɛ Kumande.\n1. Kasi wɛɗya temɔ kɛ mɔy mɛbɔnɛ (kumte 1).\n2. Kasi *Yesɔ Nyaŋgwɛ Kumande nɛ̀ kasi *Mɔ ɓeya mɛkele (kumte 2).\n3. Njena mɛŋgitɛ (kumte 2-3).\n1 Yo mi Pol nɛ̀ Silvɛ̧ nɛ̀ Timɔte, yo wusɛ kɛ kɛtɔ mɛkana maka kɛnjɛ wunɛ njɔŋ ɓotu ɓete ɓe ma tikɔ temɔ kɛ yi Kumande Yesus Krist kɛ Tesalonik ɓaka. Wusɛ kɛ́ti kɛnjɛ wunɛ njɔŋ ɓotu ɓete ɓe wokuna nɛ Njambiyɛ Saŋgwɛ wusu, wokuna sendi nɛ Nyaŋgwɛ Kumande Yesus Krist. 2 Da Njambiyɛ nɛ̀ Nyaŋgwɛ Kumande Yesus Krist kêl ŋgikwa nɛ wunɛ, nyɛ sendi wunɛ tɛte.\n3 Wunɛ njɔŋ, wusɛ yâkaŋgwɛ nyɛ Njambiyɛ wosoko mɛŋgimɔ hɛnɛ kɛto yun. Yo yakama nde, wusɛ kêl ɗete, kɛto tikina temɔ te yi wunɛ tikɛ kɛ yi Yesus kɛ́ kɛ ɗɔkɔ ɗɔkɔ ɓuɗyate kɛ̀ nɔ mbɔmbu. Sendi, mɛkwaɗya mɛte yi mumɔ hɛnɛ kɛ njoka yun ɓu̧ suŋgwɛ nɛ ɓɛsɔ kɛ́ kɛ ɗɔkɔ ɗɔkɔ kɛ̀ nɔ mbɔmbu. 4 Ɗete, wusɛ nɛ ŋguru wusu kɛ lɛpina kinɛ njɔn kɛ misi kɛto yun kɛ njoka mɛnjɔŋ mɛ ɓotu ɓete ɓari ɓe ma tikɔ temɔ kɛ yi Njambiyɛ ɓaka. Wusɛ lɛ́pinaŋgwɛ ɗete, kɛto tiŋ te yi wunɛ nɔ nɛ̀ tikina temɔ te yi wunɛ ɓɛ nɔ kɛ yi Yesus kɛ mɔy nyaŋgwɛ mɛbɔnɛ hɛnɛ te yi ɓo teɗye wunɛ nɛ̀ kɛ ɗiyɔ mɛbɔnɛ mɛte yi wunɛ disima ɗiyɔ kɛte kɛ́.\n5 Yo nɛ nje mɛyasi mɛnɔri yi Njambiyɛ teɗye nde, a pɛ́si mɛlɛpi nɛ ŋgbeŋ. Ndana, wunɛ kɛ saŋgwa nɛ mɛbɔnɛ, kɛto wunɛ kɛ jayɛ nde, Njambiyɛ nâm ɓomɔ ɓenɛ. Yo nɛ nje te yite yi Njambiyɛ ta pɛsɔ nde, wunɛ kpasa ɓotu ɓete ɓe yakama nɛ kandɔ ɗyenɛ yi wunɛ saŋgwa nɛ mɛbɔnɛ kɛto te kɛ́. 6 Yo gbate nde, Njambiyɛ kél mɛyasi nɛ ŋgbeŋ. Ɗete, a ta yɔkiɗye teɗye mɛbɔnɛ nyɛ ɓotu ɓete ɓe teɗye wunɛ mɛbɔnɛ ɓaka, 7 nyɛ wunɛ ɓe ɗiyɛ kɛ ɗiyɔ mɛbɔnɛ ndana ɓaka mɛwɛɗya sinɛ wunɛ komɛ Nyaŋgwɛ Kumande Yesus ta punjɛ yotu wulɛ ɗyoɓɔ ɓenɛ ɗetina ɓejaki ɓenɛ kɛ́. 8 A ta nje kɛ mɔy wɛtɛ bulam bulam lam ɗitɛ nje teɗye mɛbɔnɛ nyɛ ɓotu ɓete ɓe yeti kɛ tikɔ temɔ kɛ yi Njambiyɛ ɓaka nɛ̀ ɓotu ɓete ɓe yeti kɛ ɓeŋgwɛ mɛlɛpi mɛte yi Kimɔ Tom Nyaŋgwɛ Kumande wusu Yesus lɛpɛ kɛ́. 9 Yo nde, ɓo ta saŋgwa nɛ nyaŋgwɛ mɛbɔnɛ yambile kpo nɛ kpo lɔndunate nɛ mbi̧ nɛ mbɔmbu Nyaŋgwɛ Kumande kinɛ ɗiyɔ kɛ mɛluksa mɛte yi nyaŋgwɛ ɗeti nɛ nyɛ kɛ́ na. 10 Ɓo ta ɗiyɔ lɔndunate nɛ mbi̧ komɛ nyɛ ta nje, nɛ́ ɓomɔ lukse nyɛ kɛto ɓomɔ ɓenɛ, nɛ́ ɓomɔ hɛnɛ tɔndu nyɛ kɛto ɓotu ɓete ɓe ta tikɔ temɔ nɛ nyɛ ɓaka. [Wunɛ ta ɓɛ yun kɛ njokate], kɛto wunɛ tikima temɔ kɛ mɛyasi mɛte yi wusɛ nɛ ŋguru wusu duwa̧ nje lɛpɔ nyɛ wunɛ kɛ́. Mɛyasi hɛnɛ ta kwaŋna ɗete kɛ nyaŋgwɛ yesɔ te.\n11 Yo kɛto te yite yi wusɛ ŋgwɛta sendi nɛ Njambiyɛ mɛŋgimɔ hɛnɛ kɛto yun, diyɛ Njambiyɛ wusu nde, a kêl nde, wunɛ jôŋnaŋgwɛ yaka nɛ ɗiyɔ te yi nyɛ jeɓama nɛ wunɛ kɛ́. Wusɛ kɛ diyɛ nde, a tônjukwɛ kwaɗya kelna kimɔ mɛkele hɛnɛ te yi wunɛ kwaɗyɛ kelɔ kɛ́, tonjɛ sendi mɛyasi mɛte yi wunɛ kelɛ kɛ́, kɛto wunɛ kɛ tikɔ temɔ kɛ yi Yesus. Wusɛ díya nde, a tônjukwɛ mɛyasi mɛte hɛnɛ nɛ nyaŋgwɛ ɗeti nɛ. 12 Ɗete, ɓomɔ ta lukse ɗinɔ Nyaŋgwɛ Kumande wusu Yesus kɛto yun. Sendi, ɓomɔ ta lukse wunɛ kɛto nɛ. Yo ta kelna ɗete ɓeŋgwɛ ŋgikwa te yi Njambiyɛ wusu nɛ̀ yi Kumande Yesus Krist.


Baiblo Mi Sanehi E Ya Sɛ Tsu Nɛ A Ngmɛ Nya Mi - Yehowa Odasefoli Internet Nítsumi He\nBENƐ Petro kɛ Yohane je Yesu yɔkɔ ɔ he ɔ, e piɛ Maria nɔ kake pɛ ngɛ lejɛ ɔ. E bɔni ya fomi. Kɛkɛ nɛ e ka yi si kɛ hyɛ yɔkɔ ɔ mi kaa bɔnɛ wa na ngɛ foni kaketsɛ ɔ mi ɔ. E na bɔfohi enyɔ ngɛ lejɛ ɔ! A bi lɛ ke: ‘Mɛni heje o ngɛ ya foe?’\nMaria ha heto ke: ‘A ba ngɔ ye Nyɔmtsɛ ɔ kɛ je, nɛ i li he nɛ a ngɔ lɛ kɛ ya fɔ.’ Kɛkɛ nɛ Maria plɛ e se nɛ e na nyumu ko. Nyumu ɔ bi lɛ ke: ‘Mɛnɔ o ngɛ hlae?’\nMaria susu kaa abɔɔ ɔ mi ní tsulɔ ji nyumu ɔ, nɛ eko ɔ, lɛ nɛ e ba ngɔ Yesu gbogboe ɔ kɛ je. Lɔɔ he ɔ, e de lɛ ke: ‘Ke mo lɛ o ba ngɔ e gbogboe ɔ, tsɔɔ mi he nɛ o ngɔ lɛ kɛ ya fɔ.’ Se ngɛ anɔkuale mi ɔ, nyumu ɔ ji Yesu. Nɔmlɔtso nɛ e hɛɛ ɔ ha nɛ Maria yo we lɛ. Se benɛ e ngɔ Maria biɛ kɛ tsɛ lɛ ɔ, Maria na kaa Yesu ji lɛ. E tu fo nɛ e ya de kaseli ɔmɛ ke: ‘I na Nyɔmtsɛ ɔ!’\nPee se ngɛ jamɛ a ligbi ɔ nɔ ɔ, kaseli enyɔ komɛ nyɛɛ kɛ yaa kɔpe ko nɛ a tsɛɛ lɛ Emao ɔ mi, nɛ nyumu ko ya ná mɛ ngɛ blɔ ɔ nɔ. Kaseli ɔmɛ ngɛ aywilɛho yee ejakaa a gbe Yesu. Se benɛ a yaa ngɛ blɔ nɔ ɔ, nyumu ɔ tsɔɔ mɛ Baiblo ɔ mi ní komɛ a nya, nɛ lɔɔ ha a bua jɔ bɔɔ. Lɔɔ se, benɛ a ya hi si konɛ a ye ní ɔ, kaseli ɔmɛ ba le nyumu ɔ mi tso kaa Yesu ji lɛ. Se Yesu laa mɛ, kɛkɛ nɛ amlɔ nɔuu nɛ kaseli enyɔ ɔmɛ kpale a se kɛ ho Yerusalem ya tɔ̃ɔ ekohu, konɛ a ya bɔ bɔfo ɔmɛ amaniɛ.\nBenɛ enɛ ɔ ngɛ nɔ yae ɔ, Yesu je e he kpo kɛ tsɔɔ Petro hu. Nɛ benɛ ni kpa amɛ nu he ɔ, a bua jɔ. Jehanɛ ɔ, kaseli enyɔ ɔmɛ ya su Yerusalem nɛ a ya na bɔfo ɔmɛ. A bɔ mɛ bɔnɛ Yesu je e he kpo kɛ tsɔɔ mɛ ngɛ blɔ ɔ nɔ ha. Se benɛ a ngɛ mɛ amaniɛ ɔ bɔe ɔ, o le nyakpɛ nɔ́ ko nɛ ba lo?\nHyɛ foni ɔ. Yesu ba je e he kpo ngɛ tsu ɔ mi, be mi nɛ a ngmɛ sinya a mi. Kaseli ɔmɛ a bua jɔ wawɛɛ! Anɛ pi bua jɔmi ligbi ji nɛ ɔ lo? Kɛ ba su hiɛ ɔ, anɛ o ma nyɛ maa kane si abɔ nɛ Yesu je e he kpo kɛ tsɔɔ e kaseli ɔmɛ lo? O kane nɛ e su si enuɔ lo?\nBɔfo Toma piɛɛ we a he benɛ Yesu je e he kpo kɛ tsɔɔ mɛ ɔ. Lɔɔ he ɔ, kaseli ɔmɛ de lɛ ke: ‘Wa na Nyɔmtsɛ ɔ!’ Se Toma de ke ja lɛ nitsɛ e na Yesu loko e ma he ye. Ligbi kpaanyɔ se ɔ, kaseli ɔmɛ bua a he nya ekohu ngɛ tsu ko nɛ́ a ngmɛ nya mi, nɛ Toma piɛɛ a he. Si kake too ɔ, Yesu ba hia si ngɛ tsu ɔ mi. Toma he ye jehanɛ ɔ.\nMɛni Maria de nyumu ko nɛ e susu kaa e ji abɔɔ ɔ mi ní tsulɔ ɔ, se mɛni ha e yo kaa lɛ ji Yesu ɔ?\nMɛni ba benɛ kaseli enyɔ komɛ nyɛɛ kɛ yaa kɔpe ko nɛ a tsɛɛ lɛ Emao ɔ?\nMɛni nyakpɛ nɔ́ ko ba benɛ kaseli enyɔ komɛ ya de bɔfo ɔmɛ kaa a na Yesu ɔ?\nSi enyɛmɛ Yesu je e he kpo kɛ tsɔɔ e se nyɛɛli ɔmɛ?\nMɛni Toma de benɛ e nu kaa kaseli ɔmɛ na Nyɔmtsɛ ɔ, se mɛni ba ngɛ ligbi kpaanyɔ se?\nKane Yohane 20:11-29.\nAnɛ nɔ́ nɛ Yesu de ngɛ Yohane 20:23 tsɔɔ kaa adesahi ngɛ he blɔ nɛ a kɛ yayami paa lo? Moo tsɔɔ nya. (La 49:2, 7; Yes. 55:7; 1 Tim. 2:5, 6; 1 Yoh. 2:1, 2)\nKane Luka 24:13-43.\nKɛ wa ma plɛ kɛ dla wa tsui konɛ Baiblo mi anɔkuale ɔ nɛ sɛ mi kɛɛ? (Luka 24:32, 33; Ezra 7:10; Mat. 5:3; Níts. 16:14; Heb. 5:11-14)\nKɛ je benɛ a tle Yesu si kɛ ya si benɛ e ho hiɔwe ya a, e ma nɔ́ nɛ a ma ná, kɛ bɔ nɛ e sa kaa a kɛ tsu ní ha a nɔ mi si abɔ.


Biblia Mli Saji Yefta Shiwoo Lɛ - Yehowa Odasefoi a-Wɛb Saiti\nANI owo shi dã ni yɛ sɛɛ mli lɛ ona akɛ ewa waa kɛha bo akɛ oooye shiwoo lɛ nɔ? Nuu ni yɔɔ mfoniri nɛɛ mli lɛ fee nakai, ni no hewɔ ni enii efee mɔbɔ lɛ. Nuu nɛɛ ji Israel kojolɔ ekãalɔ ko ni atsɛɔ lɛ Yefta.\nYefta hi shi yɛ be ni Israelbii lɛ jaaa Yehowa dɔŋŋ lɛ mli. Amɛmiifee nibii ni ehiii lɛ ekoŋŋ. No hewɔ lɛ Yehowa ha Amonbii lɛ hao amɛ. Enɛ ha Israelbii lɛ bolɔ amɛtsɛ Yehowa akɛ: ‘Wɔfee esha wɔshio. Ofainɛ, heremɔ wɔyiwala!’\nGbɔmɛi lɛ shwa amɛhe yɛ nifɔjianii ni amɛfee lɛ hewɔ. Amɛja Yehowa ekoŋŋ ni amɛkɛtsɔɔ akɛ amɛshwa amɛhe. No hewɔ lɛ Yehowa ye ebua amɛ ekoŋŋ.\nGbɔmɛi lɛ hala Yefta ni ekɛ Amonbii gbɔmɛi gbohii lɛ ayawu. Yefta miitao waa ni Yehowa aye abua lɛ yɛ ta lɛ mli. No hewɔ lɛ ewo Yehowa shi akɛ: ‘Kɛ oha miye Amonbii lɛ anɔ kunim lɛ, no lɛ mikɛ mɔ klɛŋklɛŋ ni baaje kpo kɛjɛ mishia lɛ mli ni ekɛ mi abakpe yɛ misɛɛkuu mli yɛ mikunimyeli lɛ mli lɛ baaha bo.’\nYehowa bo Yefta shiwoo lɛ toi, ni eye ebua lɛ ni eye kunim. Beni Yefta ku esɛɛ kɛba shia lɛ, ani ole mɔ ni ji mɔ klɛŋklɛŋ ni je kpo ekɛ lɛ bakpe? Ebiyoo, ni ji ebi kome too pɛ lɛ. Yefta bo akɛ: ‘Oo, mibiyoo! Mɛɛ awerɛho sane okɛbaa minɔ nɛɛ. Shi miwo Yehowa shi, ni minyɛŋ magbala sɛɛ.’\nBeni Yefta biyoo lɛ nu eshiwoo lɛ, klɛŋklɛŋ lɛ, lɛ hu eye awerɛho. Ejaakɛ no tsɔɔ akɛ ebaashi epapa kɛ enanemɛi fɛɛ. Shi ekɛ ewala bei abɔ ni eshwɛ lɛ fɛɛ baasɔmɔ Yehowa yɛ ekpee buu lɛ mli yɛ Shilo. No hewɔ lɛ ekɛɛ epapa akɛ: ‘Kɛ́ owo Yehowa shi lɛ, esa akɛ oye nɔ.’\nNo hewɔ lɛ, Yefta biyoo lɛ tee Shilo, ni ekɛ ewala gbii abɔ ni eshwɛ lɛ sɔmɔ Yehowa yɛ jɛmɛ yɛ ekpee buu lɛ mli. Yei ni yɔɔ Israel lɛ yaa jɛmɛ gbii ejwɛ yɛ aﬁ mli ni amɛyasaraa lɛ, ni amɛkɛ lɛ naa miishɛɛ. Gbɔmɛi lɛ sumɔɔ Yefta biyoo lɛ ejaakɛ eji Yehowa sɔɔlɔ kpakpa waa.\nKojolɔi 10:6-18; 11:1-40.\nNamɔ ji Yefta, ni mɛɛ be mli ehi shi?\nYefta wo Yehowa shi yɛ mɛni he?\nMɛni hewɔ Yefta ye awerɛho be ni eyaye Amonbii lɛ anɔ kunim ni eku esɛɛ kɛba shia lɛ?\nMɛni Yefta biyoo lɛ kɛɛ beni enu epapa shiwoo lɛ?\nMɛni hewɔ gbɔmɛi lɛ sumɔɔ Yefta biyoo lɛ?\nKanemɔ Kojolɔi 10:6-18.\nMɛɛ kɔkɔbɔɔ esa akɛ wɔbo toi yɛ sane ni tsɔɔ anɔkwa ni Israelbii lɛ yeee Yehowa lɛ mli? (Koj. 10:6, 15, 16; Rom. 15:4; Kpoj. 2:10)\nKanemɔ Kojolɔi 11:1-11, 29-40.\nTe wɔfeɔ tɛŋŋ wɔleɔ akɛ biyoo ni Yefta kɛha akɛ “shãa afɔle” lɛ etsɔɔɔ akɛ abaashã lɛ yɛ la mli tamɔ akɛ kooloo shãa afɔle lɛ? (Koj. 11:31; 3 Mose 16:24; 5 Mose 18:10, 12)\nYefta kɛ ebiyoo lɛ ha akɛ afɔleshãa nɔ̃ yɛ mɛɛ gbɛ nɔ?\nMɛni wɔbaanyɛ wɔkase kɛjɛ sú ni Yefta yɔɔ yɛ shiwoo ni ekɛha Yehowa lɛ he lɛ mli? (Koj. 11:35, 39; Jaj. 5:3, 4; Mat. 16:24)\nYefta biyoo lɛ ji nɔkwɛmɔnɔ kpakpa kɛha Kristofoi oblahii kɛ oblayei yɛ be-fɛɛ sɔɔmɔ lɛ ni amɛbaatiu sɛɛ akɛ amɛnitsumɔ lɛ mli yɛ mɛɛ gbɛ nɔ? (Koj. 11:36; Mat. 6:33; Fil. 3:8)\nKɛmaje Mɔ Ko Kɛmaje Mɔ Ko Biblia Mli Sane 53: Yefta Shiwoo Lɛ


1 Samuel 11 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nSaul ye Amonbii lɛ anɔ kunim (1-11)\nAwó Saul maŋtsɛ ekoŋŋ (12-15)\n11 Kɛkɛ ni Nahash, Amonnyo+ lɛ kwɔ kɛba ni ebabɔ nsara ewo Yabesh+ he yɛ Gilead koni ekɛ lɛ awu. Yabesh hii lɛ fɛɛ kɛɛ Nahash akɛ: “Okɛ wɔ akpaŋ, ni wɔbaasɔmɔ bo.” 2 Nahash, Amonnyo lɛ kɛɛ amɛ akɛ: “Kɛ́ nyɛbaahã mafamɔ nyɛ fɛɛ nyɛninejurɔ hiŋmɛii lɛ, no lɛ mikɛ nyɛ baakpaŋ. Mafee nakai koni mikɛshwie Israel fɛɛ hiɛ shi.” 3 Yabesh onukpai lɛ kɛɛ lɛ akɛ: “Hã wɔ gbii kpawo koni wɔtsu kɛya Israel shikpɔji lɛ fɛɛ anɔ. Ni kɛ́ wɔnáaa mɔ ko ni baakpɔ̃ wɔ lɛ, wɔbaaŋmɛɛ wɔhe wɔhã bo.” 4 Be ko sɛɛ lɛ, mɛi ni atsu lɛ ba Saul maŋ, Gibea,+ ni amɛbabɔ maŋbii lɛ sane nɛɛ, ni maŋbii lɛ fɛɛ hole amɛgbei anɔ ni amɛfó waa. 5 Shi no mli lɛ, Saul nyiɛ kooloi lɛ asɛɛ kɛjɛ ŋa lɛ nɔ kɛmiiba, ni Saul bi akɛ: “Mɛni feɔ maŋbii lɛ? Mɛni hewɔ amɛfóɔ?” No hewɔ lɛ, amɛgba lɛ sane ni Yabesh hii lɛ babɔ lɛ. 6 Be ni Saul nu wiemɔi nɛɛ, Nyɔŋmɔ mumɔ lɛ bayi enɔ,+ ni emli wo la waa. 7 No hewɔ lɛ, emɔmɔ tsinahii enyɔ, ni efolɔ amɛmli kukuji ni ekɛtsu mɛi kɛtee Israel shikpɔji lɛ fɛɛ anɔ, ni amɛyakɛɛ akɛ: “Mɔ fɛɛ mɔ ni ebanyiɛɛɛ Saul kɛ Samuel sɛɛ lɛ, nɛkɛ abaafee etsinai!” Ni Yehowa he ŋmiŋmi mɔmɔ mɛi lɛ, ni no hã amɛje kpo kɛba kɛ jwɛŋmɔ kome.* 8 Kɛkɛ ni ekane amɛ yɛ Bezek, ni ená Israelbii 300,000 kɛ Yuda hii 30,000. 9 Agbɛnɛ amɛkɛɛ mɛi ni atsu kɛba lɛ akɛ: “Enɛ ji nɔ ni esa akɛ nyɛyakɛɛ Yabesh hii lɛ yɛ Gilead, ‘Wɔ́, be ni hulu lɛ baakɛɛ enaa waa lɛ, abaahere nyɛ.’” No hewɔ lɛ, mɛi ni atsu lɛ ba, ni amɛbakɛɛ Yabesh hii lɛ, ni amɛná miishɛɛ waa diɛŋtsɛ. 10 No hewɔ lɛ, Yabesh hii lɛ kɛɛ akɛ: “Wɔ́ ni ji wɔ́ lɛ, wɔbaaŋmɛɛ wɔhe wɔhã nyɛ koni nyɛfee wɔ nɔ fɛɛ nɔ ni sa nyɛhiɛ.”+ 11 Enɔ jetsɛremɔ lɛ, Saul ja mɛi lɛ amli kui etɛ, ni leebi buu be* mli lɛ, amɛtee nsara lɛ teŋ ni amɛyagbe Amonbii+ lɛ aahu kɛyashi be ni hulu lɛ naa wa. Mɛi ni je mli lɛ gbɛ shwã bɔ ni eshwɛɛɛ amɛteŋ mɛi enyɔ yɛ he kome. 12 Kɛkɛ ni mɛi lɛ bi Samuel akɛ: “No mli lɛ, namɛi kɛɔ akɛ, ‘Ani Saul baaye wɔnɔ maŋtsɛ lo?’+ lɛ, jiemɔ hii lɛ ohã wɔ ni wɔgbe amɛ.” 13 Shi Saul kɛɛ akɛ: “Akagbe mɔ ko ŋmɛnɛ gbi nɛɛ,+ ejaakɛ ŋmɛnɛ lɛ, Yehowa ekpɔ̃ Israel.” 14 Sɛɛ mli lɛ, Samuel kɛɛ mɛi lɛ akɛ: “Nyɛbaa koni wɔyaa Gilgal+ koni wɔyawó Saul maŋtsɛ ekoŋŋ.”+ 15 No hewɔ lɛ, mɛi lɛ fɛɛ tee Gilgal ni amɛyawó Saul maŋtsɛ yɛ Yehowa hiɛ yɛ Gilgal. Kɛkɛ ni amɛshã naanyobɔɔ afɔlei yɛ jɛmɛ yɛ Yehowa hiɛ.+ Ni Saul kɛ Israel hii lɛ fɛɛ ye gbi jurɔ kɛ miishɛɛ kpele.+\n^ Hebri sht. ŋm., “akɛ nuu kome.”\n^ Ni ji, aaafee maŋkɛ ŋmɛji enyɔ kɛyashi leebi ŋmɛji ekpaa.